pli: Bhāvanāya dve vimokkhā tadanvayā honti, sahajātapaccayā honti, aññamaññapaccayā honti, nissayapaccayā honti, sampayuttapaccayā honti, ekarasā honti.


nikaya: ps

layer: root

title_pli: Paṭisambhidāmagga 1 Mahāvagga

pli: Ekarasaṭṭhena bhāvanā.


pli: Yo sammāpaṭipanno so bhāveti;


pli: Dukkhato manasikaroto passaddhibahulassa appaṇihito vimokkho ādhipateyyo hoti.


pli: Anattato manasikaroto vedabahulassa suññato vimokkho ādhipateyyo hoti.


pli: Aniccato manasikaroto adhimokkhabahulassa katamo vimokkho ādhipateyyo hoti, bhāvanāya kati vimokkhā tadanvayā honti, sahajātapaccayā honti, aññamaññapaccayā honti, nissayapaccayā honti, sampayuttapaccayā honti, ekarasā honti, paṭivedhakāle katamo vimokkho ādhipateyyo hoti, paṭivedhāya kati vimokkhā tadanvayā honti, sahajātapaccayā honti, aññamaññapaccayā honti, nissayapaccayā honti, sampayuttapaccayā honti, ekarasā honti, kenaṭṭhena bhāvanā, kenaṭṭhena paṭivedho?


pli: Dukkhato manasikaroto passaddhibahulassa katamo vimokkho ādhipateyyo hoti, bhāvanāya kati vimokkhā tadanvayā honti, sahajātapaccayā honti, aññamaññapaccayā honti, nissayapaccayā honti, sampayuttapaccayā honti, ekarasā honti, paṭivedhakāle katamo vimokkho ādhipateyyo hoti, paṭivedhāya kati vimokkhā tadanvayā honti, sahajātapaccayā honti, aññamaññapaccayā honti, nissayapaccayā honti, sampayuttapaccayā honti, ekarasā honti, kenaṭṭhena bhāvanā, kenaṭṭhena paṭivedho?


pli: Anattato manasikaroto vedabahulassa katamo vimokkho ādhipateyyo hoti, bhāvanāya kati vimokkhā tadanvayā honti, sahajātapaccayā honti, aññamaññapaccayā honti, nissayapaccayā honti, sampayuttapaccayā honti, ekarasā honti, paṭivedhakāle katamo vimokkho ādhipateyyo hoti, paṭivedhāya kativimokkhā tadanvayā honti, sahajātapaccayā honti, aññamaññapaccayā honti, nissayapaccayā honti, sampayuttapaccayā honti, ekarasā honti, kenaṭṭhena bhāvanā, kenaṭṭhena paṭivedho?


pli: Aniccato manasikaroto adhimokkhabahulassa animitto vimokkho ādhipateyyo hoti, bhāvanāya dve vimokkhā tadanvayā honti, sahajātapaccayā honti, aññamaññapaccayā honti, nissayapaccayā honti, sampayuttapaccayā honti, ekarasā honti, paṭivedhakālepi animitto vimokkho ādhipateyyo hoti, paṭivedhāya dve vimokkhā tadanvayā honti, sahajātapaccayā honti, aññamaññapaccayā honti, nissayapaccayā honti, sampayuttapaccayā honti, ekarasā honti, ekarasaṭṭhena bhāvanā, dassanaṭṭhena paṭivedho, evaṁ paṭivijjhantopi bhāveti, bhāventopi paṭivijjhati.


pli: Dukkhato manasikaroto passaddhibahulassa appaṇihito vimokkho ādhipateyyo hoti, bhāvanāya dve vimokkhā tadanvayā honti, sahajātapaccayā honti, aññamaññapaccayā honti, nissayapaccayā honti, sampayuttapaccayā honti, ekarasā honti, paṭivedhakālepi appaṇihito vimokkho ādhipateyyo hoti, paṭivedhāya dve vimokkhā tadanvayā honti, sahajātapaccayā honti, aññamaññapaccayā honti, nissayapaccayā honti, sampayuttapaccayā honti, ekarasā honti, ekarasaṭṭhena bhāvanā, dassanaṭṭhena paṭivedho, evaṁ paṭivijjhantopi bhāveti, bhāventopi paṭivijjhati.


pli: Anattato manasikaroto vedabahulassa suññato vimokkho ādhipateyyo hoti, bhāvanāya dve vimokkhā tadanvayā honti sahajātapaccayā honti, aññamaññapaccayā honti, nissayapaccayā honti, sampayuttapaccayā honti, ekarasā honti, paṭivedhakālepi suññato vimokkho ādhipateyyo hoti, paṭivedhāya dve vimokkhā tadanvayā honti, sahajātapaccayā honti, aññamaññapaccayā honti, nissayapaccayā honti, sampayuttapaccayā honti, ekarasā honti, ekarasaṭṭhena bhāvanā, dassanaṭṭhena paṭivedho, evaṁ paṭivijjhantopi bhāveti, bhāventopi paṭivijjhati.


pli: Aniccato manasikaroto katamo vimokkho adhimatto hoti?


pli: Katamavimokkhassa adhimattattā saddhāvimutto hoti?


pli: Dukkhato manasikaroto katamo vimokkho adhimatto hoti?


pli: Katamavimokkhassa adhimattattā kāyasakkhī hoti?


pli: Anattato manasikaroto katamo vimokkho adhimatto hoti?


pli: Katamavimokkhassa adhimattattā diṭṭhippatto hoti?


pli: Aniccato manasikaroto animitto vimokkho adhimatto hoti.


pli: Animittavimokkhassa adhimattattā saddhāvimutto hoti.


pli: Dukkhato manasikaroto appaṇihito vimokkho adhimatto hoti.


pli: Appaṇihitavimokkhassa adhimattattā kāyasakkhī hoti.


pli: Anattato manasikaroto suññato vimokkho adhimatto hoti.


pli: Suññatavimokkhassa adhimattattā diṭṭhippatto hoti.


pli: Saddahanto vimuttoti—


pli: saddhāvimutto.


pli: Phuṭṭhattā sacchikatoti—


pli: kāyasakkhī.


pli: Diṭṭhattā pattoti—


pli: diṭṭhippatto.


pli: Saddahanto vimuccatīti—


pli: Jhānaphassaṁ paṭhamaṁ phusati, pacchā nirodhaṁ nibbānaṁ sacchikarotīti—


pli: “Dukkhā saṅkhārā, sukho nirodho”ti viññātaṁ hoti diṭṭhaṁ viditaṁ sacchikataṁ phassitaṁ paññāyāti—


pli: diṭṭhippatto …pe…


pli: ye hi keci nekkhammaṁ bhāvitā vā bhāventi vā bhāvissanti vā …pe…


pli: sabbe te animittavimokkhassa vasena saddhāvimuttā, appaṇihitavimokkhassa vasena kāyasakkhī, suññatavimokkhassa vasena diṭṭhippattā.


pli: Ye hi keci abyāpādaṁ …


pli: ālokasaññaṁ …


pli: avikkhepaṁ …


pli: ye hi keci dukkhaṁ parijānanti, samudayaṁ pajahanti, nirodhaṁ sacchikaronti, maggaṁ bhāventi, sabbe te animittavimokkhassa vasena saddhāvimuttā, appaṇihitavimokkhassa vasena kāyasakkhī, suññatavimokkhassa vasena diṭṭhippattā.


pli: Katihākārehi saccappaṭivedho hoti?


pli: Katihākārehi saccāni paṭivijjhati?


pli: Catūhākārehi saccappaṭivedho hoti.


pli: Catūhākārehi saccāni paṭivijjhati.


pli: Dukkhasaccaṁ pariññāpaṭivedhaṁ paṭivijjhati, samudayasaccaṁ pahānapaṭivedhaṁ paṭivijjhati.


pli: Imehi catūhākārehi saccappaṭivedho hoti.


pli: Imehi catūhākārehi saccāni paṭivijjhanto animittavimokkhassa vasena saddhāvimutto, appaṇihitavimokkhassa vasena kāyasakkhī, suññatavimokkhassa vasena diṭṭhippatto.


pli: Navahākārehi saccappaṭivedho hoti.


pli: Navahākārehi saccāni paṭivijjhati.


pli: Dukkhasaccaṁ pariññāpaṭivedhaṁ paṭivijjhati …pe…


pli: sacchikiriyāpaṭivedho ca nirodhassa.


pli: Imehi navahākārehi saccappaṭivedho hoti.


pli: Imehi navahākārehi saccāni paṭivijjhanto animittavimokkhassa vasena saddhāvimutto, appaṇihitavimokkhassa vasena kāyasakkhī, suññatavimokkhassa vasena diṭṭhippatto.


pli: Aniccato manasikaronto katame dhamme yathābhūtaṁ jānāti passati?


pli: Kathaṁ sammādassanaṁ hoti?


pli: Kathaṁ tadanvayena sabbe saṅkhārā aniccato sudiṭṭhā honti?


pli: Kattha kaṅkhā pahīyati?


pli: Dukkhato manasikaronto katame dhamme yathābhūtaṁ jānāti passati?


pli: Kathaṁ tadanvayena sabbe saṅkhārā dukkhato sudiṭṭhā honti?


pli: Anattato manasikaronto katame dhamme yathābhūtaṁ jānāti passati?


pli: Kathaṁ tadanvayena sabbe dhammā anattato sudiṭṭhā honti?


pli: Aniccato manasikaronto nimittaṁ yathābhūtaṁ jānāti passati;


pli: tena vuccati—


pli: “sammādassanaṁ”.


pli: Evaṁ tadanvayena sabbe saṅkhārā aniccato sudiṭṭhā honti.


pli: Ettha kaṅkhā pahīyati.


pli: Dukkhato manasikaronto pavattaṁ yathābhūtaṁ jānāti passati;


pli: Evaṁ tadanvayena sabbe saṅkhārā dukkhato sudiṭṭhā honti.


pli: Anattato manasikaronto nimittañca pavattañca yathābhūtaṁ jānāti passati;


pli: Evaṁ tadanvayena sabbe dhammā anattato sudiṭṭhā honti.


pli: Yañca yathābhūtaṁ ñāṇaṁ yañca sammādassanaṁ yā ca kaṅkhāvitaraṇā, ime dhammā nānatthā ceva nānābyañjanā ca, udāhu ekatthā, byañjanameva nānanti?


pli: Yañca yathābhūtaṁ ñāṇaṁ yañca sammādassanaṁ yā ca kaṅkhāvitaraṇā, ime dhammā ekatthā, byañjanameva nānaṁ.


pli: Aniccato manasikaroto kiṁ bhayato upaṭṭhāti?


pli: Dukkhato manasikaroto kiṁ bhayato upaṭṭhāti?


pli: Anattato manasikaroto kiṁ bhayato upaṭṭhāti?


pli: Aniccato manasikaroto nimittaṁ bhayato upaṭṭhāti.


pli: Dukkhato manasikaroto pavattaṁ bhayato upaṭṭhāti.


pli: Anattato manasikaroto nimittañca pavattañca bhayato upaṭṭhāti.


pli: Yā ca bhayatupaṭṭhāne paññā yañca ādīnave ñāṇaṁ yā ca nibbidā, ime dhammā nānatthā ceva nānābyañjanā ca, udāhu ekatthā, byañjanameva nānanti?


pli: Yā ca bhayatupaṭṭhāne paññā yañca ādīnave ñāṇaṁ yā ca nibbidā, ime dhammā ekatthā, byañjanameva nānaṁ.


pli: Yā ca anattānupassanā yā ca suññatānupassanā, ime dhammā nānatthā ceva nānābyañjanā ca, udāhu ekatthā, byañjanameva nānanti?


pli: Yā ca anattānupassanā yā ca suññatānupassanā, ime dhammā ekatthā, byañjanameva nānaṁ.


pli: Aniccato manasikaroto kiṁ paṭisaṅkhā ñāṇaṁ uppajjati?


pli: Dukkhato manasikaroto kiṁ paṭisaṅkhā ñāṇaṁ uppajjati?


pli: Anattato manasikaroto kiṁ paṭisaṅkhā ñāṇaṁ uppajjati?


pli: Aniccato manasikaroto nimittaṁ paṭisaṅkhā ñāṇaṁ uppajjati.


pli: Dukkhato manasikaroto pavattaṁ paṭisaṅkhā ñāṇaṁ uppajjati.


pli: Anattato manasikaroto nimittañca pavattañca paṭisaṅkhā ñāṇaṁ uppajjati.


pli: Yā ca muccitukamyatā yā ca paṭisaṅkhānupassanā yā ca saṅkhārupekkhā, ime dhammā nānatthā ceva nānābyañjanā ca, udāhu ekatthā, byañjanameva nānanti?


pli: Yā ca muccitukamyatā yā ca paṭisaṅkhānupassanā yā ca saṅkhārupekkhā, ime dhammā ekatthā, byañjanameva nānaṁ.


pli: Aniccato manasikaroto kuto cittaṁ vuṭṭhāti, kattha cittaṁ pakkhandati?


pli: Dukkhato manasikaroto kuto cittaṁ vuṭṭhāti, kattha cittaṁ pakkhandati?


pli: Anattato manasikaroto kuto cittaṁ vuṭṭhāti, kattha cittaṁ pakkhandati?


pli: Aniccato manasikaroto nimittā cittaṁ vuṭṭhāti, animitte cittaṁ pakkhandati.


pli: Dukkhato manasikaroto pavattā cittaṁ vuṭṭhāti, appavatte cittaṁ pakkhandati.


pli: Anattato manasikaroto nimittā ca pavattā ca cittaṁ vuṭṭhāti, animitte appavatte nirodhe nibbānadhātuyā cittaṁ pakkhandati.


pli: Yā ca bahiddhāvuṭṭhānavivaṭṭane paññā ye ca gotrabhū dhammā, ime dhammā nānatthā ceva nānābyañjanā ca, udāhu ekatthā, byañjanameva nānanti?


pli: Yā ca bahiddhāvuṭṭhānavivaṭṭane paññā ye ca gotrabhū dhammā, ime dhammā ekatthā, byañjanameva nānaṁ.


pli: Aniccato manasikaronto katamena vimokkhena vimuccati?


pli: Dukkhato manasikaronto katamena vimokkhena vimuccati?


pli: Anattato manasikaronto katamena vimokkhena vimuccati?


pli: Aniccato manasikaronto animittavimokkhena vimuccati.


pli: Dukkhato manasikaronto appaṇihitavimokkhena vimuccati.


pli: Anattato manasikaronto suññatavimokkhena vimuccati.


pli: Yā ca dubhato vuṭṭhānavivaṭṭane paññā yañca magge ñāṇaṁ, ime dhammā nānatthā ceva nānābyañjanā ca, udāhu ekatthā, byañjanameva nānanti?


pli: Yā ca dubhato vuṭṭhānavivaṭṭane paññā yañca magge ñāṇaṁ, ime dhammā ekatthā, byañjanameva nānaṁ.


pli: Katihākārehi tayo vimokkhā nānākkhaṇe honti?


pli: Katihākārehi tayo vimokkhā ekakkhaṇe honti?


pli: Catūhākārehi tayo vimokkhā nānākkhaṇe honti.


pli: Sattahākārehi tayo vimokkhā ekakkhaṇe honti.


pli: Katamehi catūhākārehi tayo vimokkhā nānākkhaṇe honti?


pli: Ādhipateyyaṭṭhena, adhiṭṭhānaṭṭhena, abhinīhāraṭṭhena, niyyānaṭṭhena.


pli: Kathaṁ ādhipateyyaṭṭhena tayo vimokkhā nānākkhaṇe honti?


pli: Aniccato manasikaroto animitto vimokkho ādhipateyyo hoti, dukkhato manasikaroto appaṇihito vimokkho ādhipateyyo hoti, anattato manasikaroto suññato vimokkho ādhipateyyo hoti.


pli: Evaṁ ādhipateyyaṭṭhena tayo vimokkhā nānākkhaṇe honti.


pli: Kathaṁ adhiṭṭhānaṭṭhena tayo vimokkhā nānākkhaṇe honti?


pli: Aniccato manasikaronto animittavimokkhassa vasena cittaṁ adhiṭṭhāti, dukkhato manasikaronto appaṇihitavimokkhassa vasena cittaṁ adhiṭṭhāti, anattato manasikaronto suññatavimokkhassa vasena cittaṁ adhiṭṭhāti.


pli: Evaṁ adhiṭṭhānaṭṭhena tayo vimokkhā nānākkhaṇe honti.


pli: Kathaṁ abhinīhāraṭṭhena tayo vimokkhā nānākkhaṇe honti?


pli: Aniccato manasikaronto animittavimokkhassa vasena cittaṁ abhinīharati, dukkhato manasikaronto appaṇihitavimokkhassa vasena cittaṁ abhinīharati, anattato manasikaronto suññatavimokkhassa vasena cittaṁ abhinīharati.


pli: Evaṁ abhinīhāraṭṭhena tayo vimokkhā nānākkhaṇe honti.


pli: Kathaṁ niyyānaṭṭhena tayo vimokkhā nānākkhaṇe honti?


pli: Aniccato manasikaronto animittavimokkhassa vasena nirodhaṁ nibbānaṁ niyyāti, dukkhato manasikaronto appaṇihitavimokkhassa vasena nirodhaṁ nibbānaṁ niyyāti, anattato manasikaronto suññatavimokkhassa vasena nirodhaṁ nibbānaṁ niyyāti.


pli: Evaṁ niyyānaṭṭhena tayo vimokkhā nānākkhaṇe honti.


pli: Imehi catūhākārehi tayo vimokkhā nānākkhaṇe honti.


pli: Katamehi sattahākārehi tayo vimokkhā ekakkhaṇe honti?


pli: Samodhānaṭṭhena, adhigamanaṭṭhena, paṭilābhaṭṭhena paṭivedhaṭṭhena, sacchikiriyaṭṭhena, phassanaṭṭhena, abhisamayaṭṭhena.


pli: Kathaṁ samodhānaṭṭhena adhigamanaṭṭhena paṭilābhaṭṭhena paṭivedhaṭṭhena sacchikiriyaṭṭhena phassanaṭṭhena abhisamayaṭṭhena tayo vimokkhā ekakkhaṇe honti?


pli: Aniccato manasikaronto nimittā muccatīti—


pli: animitto vimokkho.


pli: Yato muccati, tattha na paṇidahatīti—


pli: appaṇihito vimokkho.


pli: Yattha na paṇidahati, tena suññoti—


pli: suññato vimokkho.


pli: Yena suñño, tena nimittena animittoti—


pli: Evaṁ samodhānaṭṭhena adhigamanaṭṭhena paṭilābhaṭṭhena paṭivedhaṭṭhena sacchikiriyaṭṭhena phassanaṭṭhena abhisamayaṭṭhena tayo vimokkhā ekakkhaṇe honti.


pli: Dukkhato manasikaronto paṇidhiyā muccatīti—


pli: Yena nimittena animitto, tattha na paṇidahatīti—


pli: Anattato manasikaronto abhinivesā muccatīti—


pli: Imehi sattahākārehi tayo vimokkhā ekakkhaṇe honti.


pli: Atthi vimokkho, atthi mukhaṁ, atthi vimokkhamukhaṁ, atthi vimokkhapaccanīkaṁ, atthi vimokkhānulomaṁ, atthi vimokkhavivaṭṭo, atthi vimokkhabhāvanā, atthi vimokkhappaṭippassaddhi.


pli: Katamo <b>vimokkho?</b>


pli: Suññato vimokkho, animitto vimokkho, appaṇihito vimokkho.


pli: Katamo suññato vimokkho?


pli: Aniccānupassanañāṇaṁ niccato abhinivesā muccatīti—


pli: Dukkhānupassanañāṇaṁ sukhato abhinivesā muccatīti—


pli: Anattānupassanañāṇaṁ attato abhinivesā muccatīti—


pli: Nibbidānupassanañāṇaṁ nandiyā abhinivesā muccatīti—


pli: Virāgānupassanañāṇaṁ rāgato abhinivesā muccatīti—


pli: Nirodhānupassanañāṇaṁ samudayato abhinivesā muccatīti—


pli: suññato vimokkho.


pli: Paṭinissaggānupassanañāṇaṁ ādānato abhinivesā muccatīti—


pli: Animittānupassanañāṇaṁ nimittato abhinivesā muccatīti—


pli: Appaṇihitānupassanañāṇaṁ paṇidhiyā abhinivesā muccatīti—


pli: Rūpe aniccānupassanañāṇaṁ niccato abhinivesā muccatīti—


pli: suññato vimokkho …pe…


pli: rūpe suññatānupassanañāṇaṁ sabbābhinivesehi muccatīti—


pli: Vedanāya …pe…


pli: saññāya …


pli: saṅkhāresu …


pli: viññāṇe …


pli: cakkhusmiṁ …pe…


pli: jarāmaraṇe aniccānupassanañāṇaṁ niccato abhinivesā muccatīti—


pli: jarāmaraṇe suññatānupassanañāṇaṁ sabbābhinivesehi muccatīti—


pli: Ayaṁ suññato vimokkho.


pli: Katamo animitto vimokkho?


pli: Aniccānupassanañāṇaṁ niccato nimittā muccatīti—


pli: animitto vimokkho.


pli: Dukkhānupassanañāṇaṁ sukhato nimittā muccatīti—


pli: Anattānupassanañāṇaṁ attato nimittā muccatīti—


pli: Nibbidānupassanañāṇaṁ nandiyā nimittā muccatīti—


pli: Virāgānupassanañāṇaṁ rāgato nimittā muccatīti—


pli: Nirodhānupassanañāṇaṁ samudayato nimittā muccatīti—


pli: Paṭinissaggānupassanañāṇaṁ ādānato nimittā muccatīti—


pli: Appaṇihitānupassanañāṇaṁ paṇidhiyā nimittā muccatīti—


pli: Suññatānupassanañāṇaṁ abhinivesato nimittā muccatīti—


pli: Rūpe aniccānupassanañāṇaṁ niccato nimittā muccatīti—


pli: animitto vimokkho …pe…


pli: rūpe animittānupassanañāṇaṁ sabbanimittehi muccatīti—


pli: Rūpe appaṇihitānupassanañāṇaṁ paṇidhiyā nimittā muccatīti—


pli: Rūpe suññatānupassanañāṇaṁ abhinivesato nimittā muccatīti—


pli: Vedanāya …pe…


pli: saññāya …


pli: saṅkhāresu …


pli: viññāṇe …


pli: cakkhusmiṁ …pe…


pli: jarāmaraṇe aniccānupassanañāṇaṁ niccato nimittā muccatīti—


pli: jarāmaraṇe aniccānupassanañāṇaṁ sabbanimittehi muccatīti—


pli: animitto vimokkho.


pli: Jarāmaraṇe appaṇihitānupassanañāṇaṁ paṇidhiyā nimittā muccatīti—


pli: Jarāmaraṇe suññatānupassanañāṇaṁ abhinivesato nimittā muccatīti—


pli: Ayaṁ animitto vimokkho.


pli: Katamo appaṇihito vimokkho?


pli: Aniccānupassanañāṇaṁ niccato paṇidhiyā muccatīti—


pli: appaṇihito vimokkho.


pli: Dukkhānupassanañāṇaṁ sukhato paṇidhi muccatīti—


pli: Anattānupassanañāṇaṁ attato paṇidhi muccatīti—


pli: Nibbidānupassanañāṇaṁ nandiyā paṇidhi muccatīti—


pli: Virāgānupassanañāṇaṁ rāgato paṇidhi muccatīti—


pli: Nirodhānupassanañāṇaṁ samudayato paṇidhi muccatīti—


pli: Paṭinissaggānupassanañāṇaṁ ādānato paṇidhi muccatīti—


pli: Animittānupassanañāṇaṁ nimittato paṇidhi muccatīti—


pli: Suññatānupassanañāṇaṁ abhinivesato paṇidhi muccatīti—


pli: Rūpe aniccānupassanañāṇaṁ niccato paṇidhi muccatīti—


pli: appaṇihito vimokkho …pe…


pli: rūpe appaṇihitānupassanañāṇaṁ sabbapaṇidhīhi muccatīti—


pli: Rūpe suññatānupassanañāṇaṁ abhinivesato paṇidhi muccatīti—


pli: Vedanāya …pe…


pli: saññāya …


pli: saṅkhāresu …


pli: viññāṇe …


pli: cakkhusmiṁ …pe…


pli: jarāmaraṇe aniccānupassanañāṇaṁ niccato paṇidhi muccatīti—


pli: jarāmaraṇe appaṇihitānupassanañāṇaṁ sabbapaṇidhīhi muccatīti—


pli: appaṇihito vimokkho.


pli: Jarāmaraṇe suññatānupassanañāṇaṁ abhinivesato paṇidhi muccatīti—


pli: Ayaṁ appaṇihito vimokkho.


pli: Ayaṁ vimokkho.


pli: Katamaṁ <b>mukhaṁ?</b>


pli: Ye tattha jātā anavajjakusalā bodhipakkhiyā dhammā, idaṁ mukhaṁ.


pli: Katamaṁ <b>vimokkhamukhaṁ?</b>


pli: Yaṁ tesaṁ dhammānaṁ ārammaṇaṁ nirodho nibbānaṁ, idaṁ vimokkhamukhaṁ.


pli: Vimokkhañca mukhañca vimokkhamukhaṁ, idaṁ vimokkhamukhaṁ.


pli: Katamaṁ <b>vimokkhapaccanīkaṁ?</b>


pli: Tīṇi akusalamūlāni vimokkhapaccanīkāni, tīṇi duccaritāni vimokkhapaccanīkāni, sabbepi akusalā dhammā vimokkhapaccanīkā, idaṁ vimokkhapaccanīkaṁ.


pli: Katamaṁ <b>vimokkhānulomaṁ?</b>


pli: Tīṇi kusalamūlāni vimokkhānulomāni, tīṇi sucaritāni vimokkhānulomāni, sabbepi kusalā dhammā vimokkhānulomā, idaṁ vimokkhānulomaṁ.


pli: Katamo <b>vimokkhavivaṭṭo?</b>


pli: Saññāvivaṭṭo, cetovivaṭṭo, cittavivaṭṭo, ñāṇavivaṭṭo, vimokkhavivaṭṭo, saccavivaṭṭo.


pli: Sañjānanto vivaṭṭatīti—


pli: saññāvivaṭṭo.


pli: Cetayanto vivaṭṭatīti—


pli: cetovivaṭṭo.


pli: Vijānanto vivaṭṭatīti—


pli: cittavivaṭṭo.


pli: Ñāṇaṁ karonto vivaṭṭatīti—


pli: ñāṇavivaṭṭo.


pli: Vosajjanto vivaṭṭatīti—


pli: vimokkhavivaṭṭo.


pli: Tathaṭṭhena vivaṭṭatīti—


pli: saccavivaṭṭo.


pli: Yattha saññāvivaṭṭo tattha cetovivaṭṭo, yattha cetovivaṭṭo tattha saññāvivaṭṭo, yattha saññāvivaṭṭo cetovivaṭṭo tattha cittavivaṭṭo, yattha cittavivaṭṭo tattha saññāvivaṭṭo cetovivaṭṭo.


pli: Yattha saññāvivaṭṭo cetovivaṭṭo cittavivaṭṭo tattha ñāṇavivaṭṭo, yattha ñāṇavivaṭṭo tattha saññāvivaṭṭo cetovivaṭṭo cittavivaṭṭo.


pli: Yattha saññāvivaṭṭo cetovivaṭṭo cittavivaṭṭo ñāṇavivaṭṭo tattha vimokkhavivaṭṭo, yattha vimokkhavivaṭṭo tattha saññāvivaṭṭo cetovivaṭṭo cittavivaṭṭo ñāṇavivaṭṭo.


pli: Yattha saññāvivaṭṭo cetovivaṭṭo cittavivaṭṭo ñāṇavivaṭṭo vimokkhavivaṭṭo tattha saccavivaṭṭo, yattha saccavivaṭṭo tattha saññāvivaṭṭo cetovivaṭṭo cittavivaṭṭo ñāṇavivaṭṭo vimokkhavivaṭṭo.


pli: Ayaṁ vimokkhavivaṭṭo.


pli: Katamā <b>vimokkhabhāvanā?</b>


pli: Paṭhamassa jhānassa āsevanā bhāvanā bahulīkammaṁ, dutiyassa jhānassa āsevanā bhāvanā bahulīkammaṁ, tatiyassa jhānassa āsevanā bhāvanā bahulīkammaṁ, catutthassa jhānassa āsevanā bhāvanā bahulīkammaṁ, ākāsānañcāyatanasamāpattiyā āsevanā bhāvanā bahulīkammaṁ, viññāṇañcāyatanasamāpattiyā …pe…


pli: ākiñcaññāyatanasamāpattiyā …


pli: nevasaññānāsaññāyatanasamāpattiyā āsevanā bhāvanā bahulīkammaṁ, sotāpattimaggassa āsevanā bhāvanā bahulīkammaṁ, sakadāgāmimaggassa āsevanā bhāvanā bahulīkammaṁ, anāgāmimaggassa āsevanā bhāvanā bahulīkammaṁ, arahattamaggassa āsevanā bhāvanā bahulīkammaṁ, ayaṁ vimokkhabhāvanā.


pli: Katamā <b>vimokkhappaṭippassaddhi?</b>


pli: Paṭhamassa jhānassa paṭilābho vā vipāko vā, dutiyassa jhānassa paṭilābho vā vipāko vā, tatiyassa jhānassa …pe…


pli: catutthassa jhānassa …


pli: ākāsānañcāyatanasamāpattiyā …


pli: viññāṇañcāyatanasamāpattiyā …


pli: nevasaññānāsaññāyatanasamāpattiyā paṭilābho vā vipāko vā, sotāpattimaggassa sotāpattiphalaṁ, sakadāgāmimaggassa sakadāgāmiphalaṁ, anāgāmimaggassa anāgāmiphalaṁ, arahattamaggassa arahattaphalaṁ, ayaṁ vimokkhappaṭippassaddhīti.


pli: Vimokkhakathā niṭṭhitā.


pli: Tatiyabhāṇavāro.


pli: Paṭisambhidāmagga


pli: 1 Mahāvagga


pli: 1.6. Gatikathā


pli: Gatisampattiyā ñāṇasampayutte katinaṁ hetūnaṁ paccayā upapatti hoti?


pli: Khattiyamahāsālānaṁ brāhmaṇamahāsālānaṁ gahapatimahāsālānaṁ kāmāvacarānaṁ devānaṁ ñāṇasampayutte katinaṁ hetūnaṁ paccayā upapatti hoti?


pli: Rūpāvacarānaṁ devānaṁ katinaṁ hetūnaṁ paccayā upapatti hoti?


pli: Arūpāvacarānaṁ devānaṁ katinaṁ hetūnaṁ paccayā upapatti hoti?


pli: Gatisampattiyā ñāṇasampayutte aṭṭhannaṁ hetūnaṁ paccayā upapatti hoti.


pli: Khattiyamahāsālānaṁ brāhmaṇamahāsālānaṁ gahapatimahāsālānaṁ kāmāvacarānaṁ devānaṁ ñāṇasampayutte aṭṭhannaṁ hetūnaṁ paccayā upapatti hoti.


pli: Rūpāvacarānaṁ devānaṁ aṭṭhannaṁ hetūnaṁ paccayā upapatti hoti.


pli: Arūpāvacarānaṁ devānaṁ aṭṭhannaṁ hetūnaṁ paccayā upapatti hoti.


pli: Gatisampattiyā ñāṇasampayutte katamesaṁ aṭṭhannaṁ hetūnaṁ paccayā upapatti hoti?


pli: Kusalakammassa javanakkhaṇe tayo hetū kusalā;


pli: tasmiṁ khaṇe jātacetanāya sahajātapaccayā honti.


pli: Tena vuccati—


pli: kusalamūlapaccayāpi saṅkhārā.


pli: Nikantikkhaṇe dve hetū akusalā;


pli: akusalamūlapaccayāpi saṅkhārā.


pli: Paṭisandhikkhaṇe tayo hetū abyākatā;


pli: “nāmarūpapaccayāpi viññāṇaṁ, viññāṇapaccayāpi nāmarūpaṁ”.


pli: Paṭisandhikkhaṇe pañcakkhandhā sahajātapaccayā honti, aññamaññapaccayā honti, nissayapaccayā honti, vippayuttapaccayā honti.


pli: Paṭisandhikkhaṇe cattāro mahābhūtā sahajātapaccayā honti, aññamaññapaccayā honti, nissayapaccayā honti.


pli: Paṭisandhikkhaṇe tayo jīvitasaṅkhārā sahajātapaccayā honti, aññamaññapaccayā honti, nissayapaccayā honti, vippayuttapaccayā honti.


pli: Paṭisandhikkhaṇe nāmañca rūpañca sahajātapaccayā honti, aññamaññapaccayā honti, nissayapaccayā honti, vippayuttapaccayā honti.


pli: Paṭisandhikkhaṇe ime cuddasa dhammā sahajātapaccayā honti, aññamaññapaccayā honti, nissayapaccayā honti, vippayuttapaccayā honti.


pli: Paṭisandhikkhaṇe cattāro khandhā arūpino sahajātapaccayā honti, aññamaññapaccayā honti, nissayapaccayā honti, sampayuttapaccayā honti.


pli: Paṭisandhikkhaṇe pañcindriyāni sahajātapaccayā honti, aññamaññapaccayā honti, nissayapaccayā honti, sampayuttapaccayā honti.


pli: Paṭisandhikkhaṇe tayo hetū sahajātapaccayā honti, aññamaññapaccayā honti, nissayapaccayā honti, sampayuttapaccayā honti.


pli: Paṭisandhikkhaṇe nāmañca viññāṇañca sahajātapaccayā honti, aññamaññapaccayā honti, nissayapaccayā honti, sampayuttapaccayā honti.


pli: Paṭisandhikkhaṇe ime cuddasa dhammā sahajātapaccayā honti, aññamaññapaccayā honti, nissayapaccayā honti, sampayuttapaccayā honti.


pli: Paṭisandhikkhaṇe ime aṭṭhavīsati dhammā sahajātapaccayā honti, aññamaññapaccayā honti, nissayapaccayā honti, vippayuttapaccayā honti.


pli: Gatisampattiyā ñāṇasampayutte imesaṁ aṭṭhannaṁ hetūnaṁ paccayā upapatti hoti.


pli: Khattiyamahāsālānaṁ brāhmaṇamahāsālānaṁ gahapatimahāsālānaṁ kāmāvacarānaṁ devānaṁ ñāṇasampayutte katamesaṁ aṭṭhannaṁ hetūnaṁ paccayā upapatti hoti?


pli: Kusalakammassa javanakkhaṇe tayo hetū kusalā;


pli: tasmiṁ khaṇe jātacetanāya sahajātapaccayā honti.


pli: Tena vuccati—


pli: “kusalamūlapaccayāpi saṅkhārā”.


pli: Nikantikkhaṇe dve hetū akusalā;


pli: “akusalamūlapaccayāpi saṅkhārā”.


pli: Paṭisandhikkhaṇe tayo hetū abyākatā;


pli: “nāmarūpapaccayāpi viññāṇaṁ, viññāṇapaccayāpi nāmarūpaṁ”.


pli: Paṭisandhikkhaṇe pañcakkhandhā sahajātapaccayā honti, aññamaññapaccayā honti, nissayapaccayā honti, vippayuttapaccayā honti.


pli: Paṭisandhikkhaṇe cattāro mahābhūtā sahajātapaccayā honti, aññamaññapaccayā honti, nissayapaccayā honti.


pli: Paṭisandhikkhaṇe tayo jīvitasaṅkhārā sahajātapaccayā honti, aññamaññapaccayā honti, nissayapaccayā honti, vippayuttapaccayā honti.


pli: Paṭisandhikkhaṇe nāmañca rūpañca sahajātapaccayā honti, aññamaññapaccayā honti, nissayapaccayā honti, vippayuttapaccayā honti.


pli: Paṭisandhikkhaṇe ime cuddasa dhammā sahajātapaccayā honti, aññamaññapaccayā honti, nissayapaccayā honti, vippayuttapaccayā honti.


pli: Paṭisandhikkhaṇe cattāro khandhā arūpino sahajātapaccayā honti, aññamaññapaccayā honti, nissayapaccayā honti, sampayuttapaccayā honti.


pli: Paṭisandhikkhaṇe pañcindriyāni sahajātapaccayā honti, aññamaññapaccayā honti, nissayapaccayā honti, sampayuttapaccayā honti.


pli: Paṭisandhikkhaṇe tayo hetū sahajātapaccayā honti, aññamaññapaccayā honti, nissayapaccayā honti, sampayuttapaccayā honti.


pli: Paṭisandhikkhaṇe nāmañca viññāṇañca sahajātapaccayā honti, aññamaññapaccayā honti, nissayapaccayā honti, sampayuttapaccayā honti.


pli: Paṭisandhikkhaṇe ime cuddasa dhammā sahajātapaccayā honti, aññamaññapaccayā honti, nissayapaccayā honti, sampayuttapaccayā honti.


pli: Paṭisandhikkhaṇe ime aṭṭhavīsati dhammā sahajātapaccayā honti, aññamaññapaccayā honti, nissayapaccayā honti, vippayuttapaccayā honti.


pli: Khattiyamahāsālānaṁ brāhmaṇamahāsālānaṁ gahapatimahāsālānaṁ kāmāvacarānaṁ devānaṁ ñāṇasampayutte imesaṁ aṭṭhannaṁ hetūnaṁ paccayā upapatti hoti.


pli: Rūpāvacarānaṁ devānaṁ katamesaṁ aṭṭhannaṁ hetūnaṁ paccayā upapatti hoti?


pli: Kusalakammassa javanakkhaṇe tayo hetū kusalā …pe…


pli: rūpāvacarānaṁ devānaṁ imesaṁ aṭṭhannaṁ hetūnaṁ paccayā upapatti hoti.


pli: Arūpāvacarānaṁ devānaṁ katamesaṁ aṭṭhannaṁ hetūnaṁ paccayā upapatti hoti?


pli: Kusalakammassa javanakkhaṇe tayo hetū kusalā;


pli: tasmiṁ khaṇe jātacetanāya sahajātapaccayā honti.


pli: Tena vuccati—


pli: “kusalamūlapaccayāpi saṅkhārā”.


pli: Nikantikkhaṇe dve hetū akusalā;


pli: “akusalamūlapaccayāpi saṅkhārā”.


pli: Paṭisandhikkhaṇe tayo hetū abyākatā;


pli: “nāmapaccayāpi viññāṇaṁ viññāṇapaccayāpi nāmaṁ”.


pli: Paṭisandhikkhaṇe cattāro khandhā arūpino sahajātapaccayā honti, aññamaññapaccayā honti, nissayapaccayā honti, sampayuttapaccayā honti.


pli: Paṭisandhikkhaṇe pañcindriyāni sahajātapaccayā honti, aññamaññapaccayā honti, nissayapaccayā honti, sampayuttapaccayā honti.


pli: Paṭisandhikkhaṇe tayo hetū sahajātapaccayā honti, aññamaññapaccayā honti, nissayapaccayā honti, sampayuttapaccayā honti.


pli: Paṭisandhikkhaṇe nāmañca viññāṇañca sahajātapaccayā honti, aññamaññapaccayā honti, nissayapaccayā honti, sampayuttapaccayā honti.


pli: Paṭisandhikkhaṇe ime cuddasa dhammā sahajātapaccayā honti, aññamaññapaccayā honti, nissayapaccayā honti, sampayuttapaccayā honti.


pli: Arūpāvacarānaṁ devānaṁ imesaṁ aṭṭhannaṁ hetūnaṁ paccayā upapatti hoti.


pli: Gatisampattiyā ñāṇavippayutte katinaṁ hetūnaṁ paccayā upapatti hoti?


pli: Khattiyamahāsālānaṁ brāhmaṇamahāsālānaṁ gahapatimahāsālānaṁ kāmāvacarānaṁ devānaṁ ñāṇavippayutte katinaṁ hetūnaṁ paccayā upapatti hoti?


pli: Gatisampattiyā ñāṇavippayutte channaṁ hetūnaṁ paccayā upapatti hoti.


pli: Khattiyamahāsālānaṁ brāhmaṇamahāsālānaṁ gahapatimahāsālānaṁ kāmāvacarānaṁ devānaṁ ñāṇavippayutte channaṁ hetūnaṁ paccayā upapatti hoti.


pli: Gatisampattiyā ñāṇavippayutte katamesaṁ channaṁ hetūnaṁ paccayā upapatti hoti?


pli: Kusalakammassa javanakkhaṇe dve hetū kusalā;


pli: tasmiṁ khaṇe jātacetanāya sahajātapaccayā honti.


pli: Tena vuccati—


pli: “kusalamūlapaccayāpi saṅkhārā”.


pli: Nikantikkhaṇe dve hetū akusalā;


pli: “akusalamūlapaccayāpi saṅkhārā”.


pli: Paṭisandhikkhaṇe dve hetū abyākatā;


pli: “nāmarūpapaccayāpi viññāṇaṁ, viññāṇapaccayāpi nāmarūpaṁ”.


pli: Paṭisandhikkhaṇe pañcakkhandhā sahajātapaccayā honti, aññamaññapaccayā honti, nissayapaccayā honti, vippayuttapaccayā honti.


pli: Paṭisandhikkhaṇe cattāro mahābhūtā sahajātapaccayā honti, aññamaññapaccayā honti, nissayapaccayā honti.


pli: Paṭisandhikkhaṇe tayo jīvitasaṅkhārā sahajātapaccayā honti, aññamaññapaccayā honti, nissayapaccayā honti, vippayuttapaccayā honti.


pli: Paṭisandhikkhaṇe nāmañca rūpañca sahajātapaccayā honti, aññamaññapaccayā honti, nissayapaccayā honti, vippayuttapaccayā honti.


pli: Paṭisandhikkhaṇe ime cuddasa dhammā sahajātapaccayā honti, aññamaññapaccayā honti, nissayapaccayā honti, vippayuttapaccayā honti.


pli: Paṭisandhikkhaṇe cattāro khandhā arūpino sahajātapaccayā honti, aññamaññapaccayā honti, nissayapaccayā honti, sampayuttapaccayā honti.


pli: Paṭisandhikkhaṇe cattāri indriyāni sahajātapaccayā honti, aññamaññapaccayā honti, nissayapaccayā honti, sampayuttapaccayā honti.


pli: Paṭisandhikkhaṇe dve hetū sahajātapaccayā honti, aññamaññapaccayā honti, nissayapaccayā honti, sampayuttapaccayā honti.


pli: Paṭisandhikkhaṇe nāmañca viññāṇañca sahajātapaccayā honti, aññamaññapaccayā honti, nissayapaccayā honti, sampayuttapaccayā honti.


pli: Paṭisandhikkhaṇe ime dvādasa dhammā sahajātapaccayā honti, aññamaññapaccayā honti, nissayapaccayā honti, sampayuttapaccayā honti.


pli: Paṭisandhikkhaṇe ime chabbīsati dhammā sahajātapaccayā honti, aññamaññapaccayā honti, nissayapaccayā honti, vippayuttapaccayā honti.


pli: Gatisampattiyā ñāṇavippayutte imesaṁ channaṁ hetūnaṁ paccayā upapatti hoti.


pli: Khattiyamahāsālānaṁ brāhmaṇamahāsālānaṁ gahapatimahāsālānaṁ kāmāvacarānaṁ devānaṁ ñāṇavippayutte katamesaṁ channaṁ hetūnaṁ paccayā upapatti hoti?


pli: Kusalakammassa javanakkhaṇe dve hetū kusalā;


pli: tasmiṁ khaṇe jātacetanāya sahajātapaccayā honti.


pli: Tena vuccati—


pli: “kusalamūlapaccayāpi saṅkhārā …pe…


pli: khattiyamahāsālānaṁ brāhmaṇamahāsālānaṁ gahapatimahāsālānaṁ kāmāvacarānaṁ devānaṁ ñāṇavippayutte imesaṁ channaṁ hetūnaṁ paccayā upapatti hotī”ti.


pli: Gatikathā niṭṭhitā.


pli: Paṭisambhidāmagga


pli: 1 Mahāvagga


pli: 1.7. Kammakathā


pli: Ahosi kammaṁ, ahosi kammavipāko.


pli: Ahosi kammaṁ, nāhosi kammavipāko.


pli: Ahosi kammaṁ, atthi kammavipāko.


pli: Ahosi kammaṁ, natthi kammavipāko.


pli: Ahosi kammaṁ, bhavissati kammavipāko.


pli: Ahosi kammaṁ, na bhavissati kammavipāko.


pli: (Atītakammaṁ)


pli: Atthi kammaṁ, atthi kammavipāko.


pli: Atthi kammaṁ, natthi kammavipāko.


pli: Atthi kammaṁ, bhavissati kammavipāko.


pli: Atthi kammaṁ, na bhavissati kammavipāko.


pli: (Paccuppannakammaṁ)


pli: Bhavissati kammaṁ, bhavissati kammavipāko.


pli: Bhavissati kammaṁ, na bhavissati kammavipāko.


pli: (Anāgatakammaṁ)


pli: Ahosi kusalaṁ kammaṁ, ahosi kusalassa kammassa vipāko.


pli: Ahosi kusalaṁ kammaṁ, nāhosi kusalassa kammassa vipāko.


pli: Ahosi kusalaṁ kammaṁ, atthi kusalassa kammassa vipāko.


pli: Ahosi kusalaṁ kammaṁ, natthi kusalassa kammassa vipāko.


pli: Ahosi kusalaṁ kammaṁ, bhavissati kusalassa kammassa vipāko.


pli: Ahosi kusalaṁ kammaṁ, na bhavissati kusalassa kammassa vipāko.


pli: Atthi kusalaṁ kammaṁ, atthi kusalassa kammassa vipāko.


pli: Atthi kusalaṁ kammaṁ, natthi kusalassa kammassa vipāko.


pli: Atthi kusalaṁ kammaṁ, bhavissati kusalassa kammassa vipāko.


pli: Atthi kusalaṁ kammaṁ, na bhavissati kusalassa kammassa vipāko.


pli: Bhavissati kusalaṁ kammaṁ, bhavissati kusalassa kammassa vipāko.


pli: Bhavissati kusalaṁ kammaṁ, na bhavissati kusalassa kammassa vipāko.


pli: Ahosi akusalaṁ kammaṁ, ahosi akusalassa kammassa vipāko.


pli: Ahosi akusalaṁ kammaṁ, nāhosi akusalassa kammassa vipāko.


pli: Ahosi akusalaṁ kammaṁ, atthi akusalassa kammassa vipāko.


pli: Ahosi akusalaṁ kammaṁ, natthi akusalassa kammassa vipāko.


pli: Ahosi akusalaṁ kammaṁ, bhavissati akusalassa kammassa vipāko.


pli: Ahosi akusalaṁ kammaṁ, na bhavissati akusalassa kammassa vipāko.


pli: Atthi akusalaṁ kammaṁ, atthi akusalassa kammassa vipāko.


pli: Atthi akusalaṁ kammaṁ, natthi akusalassa kammassa vipāko.


pli: Atthi akusalaṁ kammaṁ, bhavissati akusalassa kammassa vipāko.


pli: Atthi akusalaṁ kammaṁ, na bhavissati akusalassa kammassa vipāko.


pli: Bhavissati akusalaṁ kammaṁ, bhavissati akusalassa kammassa vipāko.


pli: Bhavissati akusalaṁ kammaṁ, na bhavissati akusalassa kammassa vipāko.


pli: Ahosi sāvajjaṁ kammaṁ …pe…


pli: ahosi anavajjaṁ kammaṁ …pe…


pli: ahosi kaṇhaṁ kammaṁ …pe…


pli: ahosi sukkaṁ kammaṁ …pe…


pli: ahosi sukhudrayaṁ kammaṁ …pe…


pli: ahosi dukkhudrayaṁ kammaṁ …pe…


pli: ahosi sukhavipākaṁ kammaṁ …pe…


pli: ahosi dukkhavipākaṁ kammaṁ, ahosi dukkhavipākassa kammassa vipāko.


pli: Ahosi dukkhavipākaṁ kammaṁ, nāhosi dukkhavipākassa kammassa vipāko.


pli: Ahosi dukkhavipākaṁ kammaṁ, atthi dukkhavipākassa kammassa vipāko.


pli: Ahosi dukkhavipākaṁ kammaṁ, natthi dukkhavipākassa kammassa vipāko.


pli: Ahosi dukkhavipākaṁ kammaṁ, bhavissati dukkhavipākassa kammassa vipāko.


pli: Ahosi dukkhavipākaṁ kammaṁ, na bhavissati dukkhavipākassa kammassa vipāko.


pli: Atthi dukkhavipākaṁ kammaṁ, atthi dukkhavipākassa kammassa vipāko.


pli: Atthi dukkhavipākaṁ kammaṁ, natthi dukkhavipākassa kammassa vipāko.


pli: Atthi dukkhavipākaṁ kammaṁ, bhavissati dukkhavipākassa kammassa vipāko.


pli: Atthi dukkhavipākaṁ kammaṁ, na bhavissati dukkhavipākassa kammassa vipāko.


pli: Bhavissati dukkhavipākaṁ kammaṁ, bhavissati dukkhavipākassa kammassa vipāko.


pli: Bhavissati dukkhavipākaṁ kammaṁ, na bhavissati dukkhavipākassa kammassa vipākoti.


pli: Kammakathā niṭṭhitā.


pli: Paṭisambhidāmagga


pli: 1 Mahāvagga


pli: 1.8. Vipallāsakathā


pli: Purimanidānaṁ.


pli: “Cattārome, bhikkhave, saññāvipallāsā cittavipallāsā diṭṭhivipallāsā.


pli: Katame cattāro?


pli: Anicce, bhikkhave, niccanti saññāvipallāso cittavipallāso diṭṭhivipallāso.


pli: Dukkhe, bhikkhave, sukhanti saññāvipallāso cittavipallāso diṭṭhivipallāso.


pli: Anattani, bhikkhave, attāti saññāvipallāso cittavipallāso diṭṭhivipallāso.


pli: Asubhe, bhikkhave, subhanti saññāvipallāso cittavipallāso diṭṭhivipallāso.


pli: Ime kho, bhikkhave, cattāro saññāvipallāsā cittavipallāsā diṭṭhivipallāsā.


pli: Cattārome, bhikkhave, nasaññāvipallāsā nacittavipallāsā nadiṭṭhivipallāsā.


pli: Anicce, bhikkhave, aniccanti nasaññāvipallāso nacittavipallāso nadiṭṭhivipallāso.


pli: Dukkhe, bhikkhave, dukkhanti nasaññāvipallāso nacittavipallāso nadiṭṭhivipallāso.


pli: Anattani, bhikkhave, anattāti nasaññāvipallāso nacittavipallāso nadiṭṭhivipallāso.


pli: Asubhe, bhikkhave, asubhanti nasaññāvipallāso nacittavipallāso nadiṭṭhivipallāso.


pli: Ime kho, bhikkhave, cattāro nasaññāvipallāsā nacittavipallāsā nadiṭṭhivipallāsā”ti.


pli: “Anicce niccasaññino,


pli: dukkhe ca sukhasaññino;


pli: Anattani ca attāti,


pli: asubhe subhasaññino;


pli: Micchādiṭṭhihatā sattā,


pli: khittacittā visaññino.


pli: Te yogayuttā mārassa,


pli: ayogakkhemino janā;


pli: Sattā gacchanti saṁsāraṁ,


pli: jātimaraṇagāmino.


pli: Yadā ca buddhā lokasmiṁ,


pli: uppajjanti pabhaṅkarā;


pli: Te imaṁ dhammaṁ pakāsenti,


pli: dukkhūpasamagāminaṁ.


pli: Tesaṁ sutvāna sappaññā,


pli: sacittaṁ paccaladdhu te;


pli: Aniccaṁ aniccato dakkhuṁ,


pli: dukkhamaddakkhu dukkhato.


pli: Anattani anattāti,


pli: asubhaṁ asubhataddasuṁ;


pli: Sammādiṭṭhisamādānā,


pli: sabbaṁ dukkhaṁ upaccagun”ti.


pli: Ime cattāro vipallāsā diṭṭhisampannassa puggalassa pahīnā, appahīnāti.


pli: Keci pahīnā, keci appahīnā?


pli: Anicce niccanti saññāvipallāso cittavipallāso diṭṭhivipallāso pahīno.


pli: Dukkhe sukhanti saññā uppajjati, cittaṁ uppajjati, diṭṭhivipallāso pahīno.


pli: Anattani attāti saññāvipallāso cittavipallāso diṭṭhivipallāso pahīno.


pli: Asubhe subhanti saññā uppajjati, cittaṁ uppajjati, diṭṭhivipallāso pahīno.


pli: Dvīsu vatthūsu cha vipallāsā pahīnā.


pli: Dvīsu vatthūsu dve vipallāsā pahīnā, cattāro vipallāsā appahīnā.


pli: Catūsu vatthūsu aṭṭha vipallāsā pahīnā, cattāro vipallāsā appahīnāti.


pli: Vipallāsakathā niṭṭhitā.


title_pli: Paṭisambhidāmagga 1Mahāvagga

pli: Paṭisambhidāmagga


pli: 1.9. Maggakathā


pli: <b>Maggo</b>ti kenaṭṭhena maggo?


pli: Sotāpattimaggakkhaṇe dassanaṭṭhena sammādiṭṭhi micchādiṭṭhiyā pahānāya maggo ceva hetu ca, sahajātānaṁ dhammānaṁ upatthambhanāya maggo ceva hetu ca, kilesānaṁ pariyādānāya maggo ceva hetu ca, paṭivedhādivisodhanāya maggo ceva hetu ca, cittassa adhiṭṭhānāya maggo ceva hetu ca, cittassa vodānāya maggo ceva hetu ca, visesādhigamāya maggo ceva hetu ca, uttaripaṭivedhāya maggo ceva hetu ca, saccābhisamayāya maggo ceva hetu ca, nirodhe patiṭṭhāpanāya maggo ceva hetu ca.


pli: Abhiniropanaṭṭhena sammāsaṅkappo micchāsaṅkappassa pahānāya maggo ceva hetu ca, sahajātānaṁ dhammānaṁ upatthambhanāya maggo ceva hetu ca, kilesānaṁ pariyādānāya maggo ceva hetu ca, paṭivedhādivisodhanāya maggo ceva hetu ca, cittassa adhiṭṭhānāya maggo ceva hetu ca, cittassa vodānāya maggo ceva hetu ca, visesādhigamāya maggo ceva hetu ca, uttaripaṭivedhāya maggo ceva hetu ca, saccābhisamayāya maggo ceva hetu ca, nirodhe patiṭṭhāpanāya maggo ceva hetu ca.


pli: Pariggahaṭṭhena sammāvācā micchāvācāya pahānāya maggo ceva hetu ca, sahajātānaṁ dhammānaṁ upatthambhanāya maggo ceva hetu ca, kilesānaṁ pariyādānāya maggo ceva hetu ca, paṭivedhādivisodhanāya maggo ceva hetu ca, cittassa adhiṭṭhānāya maggo ceva hetu ca, cittassa vodānāya maggo ceva hetu ca, visesādhigamāya maggo ceva hetu ca, uttaripaṭivedhāya maggo ceva hetu ca, saccābhisamayāya maggo ceva hetu ca, nirodhe patiṭṭhāpanāya maggo ceva hetu ca.


pli: Samuṭṭhānaṭṭhena sammākammanto micchākammantassa pahānāya maggo ceva hetu ca, sahajātānaṁ dhammānaṁ upatthambhanāya maggo ceva hetu ca, kilesānaṁ pariyādānāya maggo ceva hetu ca paṭivedhādivisodhanāya maggo ceva hetu ca, cittassa adhiṭṭhānāya maggo ceva hetu ca, cittassa vodānāya maggo ceva hetu ca, visesādhigamāya maggo ceva hetu ca, uttaripaṭivedhāya maggo ceva hetu ca, saccābhisamayāya maggo ceva hetu ca, nirodhe patiṭṭhāpanāya maggo ceva hetu ca.


pli: Vodānaṭṭhena sammāājīvo micchāājīvassa pahānāya maggo ceva hetu ca …pe…


pli: paggahaṭṭhena sammāvāyāmo micchāvāyāmassa pahānāya maggo ceva hetu ca …pe…


pli: upaṭṭhānaṭṭhena sammāsati micchāsatiyā pahānāya maggo ceva hetu ca …pe…


pli: avikkhepaṭṭhena sammāsamādhi micchāsamādhissa pahānāya maggo ceva hetu ca, sahajātānaṁ dhammānaṁ upatthambhanāya maggo ceva hetu ca, kilesānaṁ pariyādānāya maggo ceva hetu ca, paṭivedhādivisodhanāya maggo ceva hetu ca, cittassa adhiṭṭhānāya maggo ceva hetu ca, cittassa vodānāya maggo ceva hetu ca, visesādhigamāya maggo ceva hetu ca, uttaripaṭivedhāya maggo ceva hetu ca, saccābhisamayāya maggo ceva hetu ca, nirodhe patiṭṭhāpanāya maggo ceva hetu ca.


pli: Sakadāgāmimaggakkhaṇe dassanaṭṭhena sammādiṭṭhi …pe…


pli: avikkhepaṭṭhena sammāsamādhi oḷārikassa kāmarāgasaññojanassa paṭighasaññojanassa oḷārikassa kāmarāgānusayassa paṭighānusayassa pahānāya maggo ceva hetu ca, sahajātānaṁ dhammānaṁ upatthambhanāya maggo ceva hetu ca, kilesānaṁ pariyādānāya maggo ceva hetu ca, paṭivedhādivisodhanāya maggo ceva hetu ca, cittassa adhiṭṭhānāya maggo ceva hetu ca, cittassa vodānāya maggo ceva hetu ca, visesādhigamāya maggo ceva hetu ca, uttaripaṭivedhāya maggo ceva hetu ca, saccābhisamayāya maggo ceva hetu ca, nirodhe patiṭṭhāpanāya maggo ceva hetu ca.


pli: Anāgāmimaggakkhaṇe dassanaṭṭhena sammādiṭṭhi …pe…


pli: avikkhepaṭṭhena sammāsamādhi anusahagatassa kāmarāgasaññojanassa paṭighasaññojanassa, anusahagatassa kāmarāgānusayassa paṭighānusayassa pahānāya maggo ceva hetu ca, sahajātānaṁ dhammānaṁ upatthambhanāya maggo ceva hetu ca, kilesānaṁ pariyādānāya maggo ceva hetu ca, paṭivedhādivisodhanāya maggo ceva hetu ca, cittassa adhiṭṭhānāya maggo ceva hetu ca, cittassa vodānāya maggo ceva hetu ca, visesādhigamāya maggo ceva hetu ca, uttaripaṭivedhāya maggo ceva hetu ca, saccābhisamayāya maggo ceva hetu ca, nirodhe patiṭṭhāpanāya maggo ceva hetu ca.


pli: Arahattamaggakkhaṇe dassanaṭṭhena sammādiṭṭhi …pe…


pli: avikkhepaṭṭhena sammāsamādhi rūparāgassa arūparāgassa mānassa uddhaccassa avijjāya, mānānusayassa bhavarāgānusayassa avijjānusayassa pahānāya maggo ceva hetu ca, sahajātānaṁ dhammānaṁ upatthambhanāya maggo ceva hetu ca, kilesānaṁ pariyādānāya maggo ceva hetu ca, paṭivedhādivisodhanāya maggo ceva hetu ca, cittassa adhiṭṭhānāya maggo ceva hetu ca, cittassa, vodānāya maggo ceva hetu ca, visesādhigamāya maggo ceva hetu ca, uttaripaṭivedhāya maggo ceva hetu ca, saccābhisamayāya maggo ceva, hetu ca, nirodhe patiṭṭhāpanāya maggo ceva hetu ca.


pli: Dassanamaggo sammādiṭṭhi, abhiniropanamaggo sammāsaṅkappo, pariggahamaggo sammāvācā, samuṭṭhānamaggo sammākammanto, vodānamaggo sammāājīvo, paggahamaggo sammāvāyāmo, upaṭṭhānamaggo sammāsati, avikkhepamaggo sammāsamādhi.


pli: Upaṭṭhānamaggo satisambojjhaṅgo, pavicayamaggo dhammavicayasambojjhaṅgo, paggahamaggo vīriyasambojjhaṅgo, pharaṇamaggo pītisambojjhaṅgo, upasamamaggo passaddhisambojjhaṅgo, avikkhepamaggo samādhisambojjhaṅgo, paṭisaṅkhānamaggo upekkhāsambojjhaṅgo.


pli: Assaddhiye akampiyamaggo saddhābalaṁ, kosajje akampiyamaggo vīriyabalaṁ, pamāde akampiyamaggo satibalaṁ, uddhacce akampiyamaggo samādhibalaṁ, avijjāya akampiyamaggo paññābalaṁ.


pli: Adhimokkhamaggo saddhindriyaṁ, paggahamaggo vīriyindriyaṁ, upaṭṭhānamaggo satindriyaṁ, avikkhepamaggo samādhindriyaṁ, dassanamaggo paññindriyaṁ.


pli: Ādhipateyyaṭṭhena indriyā maggo, akampiyaṭṭhena balā maggo, niyyānaṭṭhena bojjhaṅgā maggo, hetuṭṭhena maggaṅgā maggo, upaṭṭhānaṭṭhena satipaṭṭhānā maggo, padahanaṭṭhena sammappadhānā maggo, ijjhanaṭṭhena iddhipādā maggo, tathaṭṭhena saccāni maggo, avikkhepaṭṭhena samatho maggo, anupassanaṭṭhena vipassanā maggo, ekarasaṭṭhena samathavipassanā maggo, anativattanaṭṭhena yuganaddhā maggo, saṁvaraṭṭhena sīlavisuddhi maggo, avikkhepaṭṭhena cittavisuddhi maggo, dassanaṭṭhena diṭṭhivisuddhi maggo, muttaṭṭhena vimokkho maggo, paṭivedhaṭṭhena vijjā maggo, pariccāgaṭṭhena vimutti maggo, samucchedaṭṭhena khaye ñāṇaṁ maggo, chando mūlaṭṭhena maggo, manasikāro samuṭṭhānaṭṭhena maggo, phasso samodhānaṭṭhena maggo, vedanā samosaraṇaṭṭhena maggo, samādhi pamukhaṭṭhena maggo, sati ādhipateyyaṭṭhena maggo, paññā taduttaraṭṭhena maggo, vimutti sāraṭṭhena maggo, amatogadhaṁ nibbānaṁ pariyosānaṭṭhena maggoti.


pli: Maggakathā niṭṭhitā.


title_pli: Paṭisambhidāmagga 2 Yuganaddhavagga

pli: Paṭisambhidāmagga


pli: 2 Yuganaddhavagga


pli: 2.1. Yuganaddhakathā


pli: Evaṁ me sutaṁ—


pli: ekaṁ samayaṁ āyasmā ānando kosambiyaṁ viharati ghositārāme.


pli: Tatra kho āyasmā ānando bhikkhū āmantesi—


pli: “āvuso bhikkhavo”ti.


pli: “Āvuso”ti kho te bhikkhū āyasmato ānandassa paccassosuṁ.


pli: Āyasmā ānando etadavoca—


pli: “Yo hi koci, āvuso, bhikkhu vā bhikkhunī vā mama santike arahattappattaṁ byākaroti, sabbaso catūhi maggehi etesaṁ vā aññatarena.


pli: Katamehi catūhi?


pli: Idhāvuso, bhikkhu samathapubbaṅgamaṁ vipassanaṁ bhāveti.


pli: Tassa samathapubbaṅgamaṁ vipassanaṁ bhāvayato maggo sañjāyati.


pli: So taṁ maggaṁ āsevati bhāveti bahulīkaroti.


pli: Tassa taṁ maggaṁ āsevato bhāvayato bahulīkaroto saññojanāni pahīyanti, anusayā byantīhonti.


pli: Puna caparaṁ, āvuso, bhikkhu vipassanāpubbaṅgamaṁ samathaṁ bhāveti.


pli: Tassa vipassanāpubbaṅgamaṁ samathaṁ bhāvayato maggo sañjāyati.


pli: Puna caparaṁ, āvuso, bhikkhu samathavipassanaṁ yuganaddhaṁ bhāveti.


pli: Tassa samathavipassanaṁ yuganaddhaṁ bhāvayato maggo sañjāyati.


pli: Puna caparaṁ, āvuso, bhikkhuno dhammuddhaccaviggahitaṁ mānasaṁ hoti;


pli: hoti so, āvuso, samayo yaṁ taṁ cittaṁ ajjhattameva santiṭṭhati sannisīdati ekodi hoti samādhiyati.


pli: Tassa maggo sañjāyati.


pli: Yo hi koci, āvuso, bhikkhu vā bhikkhunī vā mama santike arahattappattaṁ byākaroti, sabbaso imehi catūhi maggehi, etesaṁ vā aññatarenā”ti.


pli: 2.1.1. Suttantaniddesa


pli: Kathaṁ <b>samathapubbaṅgamaṁ vipassanaṁ bhāveti?</b>


pli: Nekkhammavasena cittassa ekaggatā avikkhepo samādhi.


pli: Tattha jāte dhamme aniccato anupassanaṭṭhena vipassanā, dukkhato anupassanaṭṭhena vipassanā, anattato anupassanaṭṭhena vipassanā.


pli: Iti paṭhamaṁ samatho, pacchā vipassanā.


pli: Tena vuccati—


pli: <b>Bhāvetī</b>ti catasso bhāvanā—


pli: tattha jātānaṁ dhammānaṁ anativattanaṭṭhena bhāvanā, indriyānaṁ ekarasaṭṭhena bhāvanā, tadupagavīriyavāhanaṭṭhena bhāvanā, āsevanaṭṭhena bhāvanā.


pli: <b>Maggo sañjāyatī</b>ti kathaṁ maggo sañjāyati?


pli: Dassanaṭṭhena sammādiṭṭhi maggo sañjāyati, abhiniropanaṭṭhena sammāsaṅkappo maggo sañjāyati, pariggahaṭṭhena sammāvācā maggo sañjāyati, samuṭṭhānaṭṭhena sammākammanto maggo sañjāyati, vodānaṭṭhena sammāājīvo maggo sañjāyati, paggahaṭṭhena sammāvāyāmo maggo sañjāyati, upaṭṭhānaṭṭhena sammāsati maggo sañjāyati, avikkhepaṭṭhena sammāsamādhi maggo sañjāyati—


pli: evaṁ maggo sañjāyati.


pli: <b>So taṁ maggaṁ āsevati bhāveti bahulīkaroti āsevatī</b>ti kathaṁ āsevati?


pli: Āvajjanto āsevati, jānanto āsevati, passanto āsevati, paccavekkhanto āsevati, cittaṁ adhiṭṭhahanto āsevati, saddhāya adhimuccanto āsevati, vīriyaṁ paggaṇhanto āsevati, satiṁ upaṭṭhāpento āsevati, cittaṁ samādahanto āsevati, paññāya pajānanto āsevati, abhiññeyyaṁ abhijānanto āsevati, pariññeyyaṁ parijānanto āsevati, pahātabbaṁ pajahanto āsevati, bhāvetabbaṁ bhāvento āsevati, sacchikātabbaṁ sacchikaronto āsevati—


pli: evaṁ āsevati.


pli: <b>Bhāvetī</b>ti kathaṁ bhāveti?


pli: Āvajjanto bhāveti, jānanto bhāveti, passanto bhāveti, paccavekkhanto bhāveti, cittaṁ adhiṭṭhahanto bhāveti, saddhāya adhimuccanto bhāveti, vīriyaṁ paggaṇhanto bhāveti, satiṁ upaṭṭhāpento bhāveti, cittaṁ samādahanto bhāveti, paññāya pajānanto bhāveti, abhiññeyyaṁ abhijānanto bhāveti, pariññeyyaṁ parijānanto bhāveti, pahātabbaṁ pajahanto bhāveti, bhāvetabbaṁ bhāvento bhāveti, sacchikātabbaṁ sacchikaronto bhāveti—


pli: evaṁ bhāveti.


pli: Āvajjanto bahulīkaroti, jānanto bahulīkaroti, passanto bahulīkaroti, paccavekkhanto bahulīkaroti, cittaṁ adhiṭṭhahanto bahulīkaroti, saddhāya adhimuccanto bahulīkaroti, vīriyaṁ paggaṇhanto bahulīkaroti, satiṁ upaṭṭhāpento bahulīkaroti, cittaṁ samādahanto bahulīkaroti, paññāya pajānanto bahulīkaroti, abhiññeyyaṁ abhijānanto bahulīkaroti, pariññeyyaṁ parijānanto bahulīkaroti, pahātabbaṁ pajahanto bahulīkaroti, bhāvetabbaṁ bhāvento bahulīkaroti, sacchikātabbaṁ sacchikaronto bahulīkaroti—


pli: evaṁ bahulīkaroti.


pli: <b>Tassa taṁ maggaṁ āsevato bhāvayato bahulīkaroto saññojanāni pahīyanti anusayā byantīhontī</b>ti kathaṁ saññojanāni pahīyanti, anusayā byantīhonti?


pli: Sotāpattimaggena, sakkāyadiṭṭhi, vicikicchā, sīlabbataparāmāso—


pli: imāni tīṇi saññojanāni pahīyanti;


pli: diṭṭhānusayo, vicikicchānusayo—


pli: ime dve anusayā byantīhonti.


pli: Sakadāgāmimaggena oḷārikaṁ kāmarāgasaññojanaṁ, paṭighasaññojanaṁ—


pli: imāni dve saññojanāni pahīyanti;


pli: oḷāriko kāmarāgānusayo, paṭighānusayo—


pli: Anāgāmimaggena anusahagataṁ kāmarāgasaññojanaṁ, paṭighasaññojanaṁ—


pli: Arahattamaggena rūparāgo, arūparāgo, māno, uddhaccaṁ, avijjā—


pli: imāni pañca saññojanāni pahīyanti;


pli: ime tayo anusayā byantīhonti.


pli: Evaṁ saññojanāni pahīyanti, anusayā byantīhonti.


pli: Abyāpādavasena cittassa ekaggatā avikkhepo samādhi …pe…


pli: ālokasaññāvasena cittassa ekaggatā avikkhepo samādhi …pe…


pli: paṭinissaggānupassī assāsavasena paṭinissaggānupassī passāsavasena cittassa ekaggatā avikkhepo samādhi.


pli: Tattha jāte dhamme aniccato anupassanaṭṭhena vipassanā, dukkhato anupassanaṭṭhena vipassanā, anattato anupassanaṭṭhena vipassanā.


pli: Iti paṭhamaṁ samatho, pacchā vipassanā.


pli: Tena vuccati—


pli: <b>Bhāvetī</b>ti catasso bhāvanā—


pli: tattha jātānaṁ dhammānaṁ anativattanaṭṭhena bhāvanā, indriyānaṁ ekarasaṭṭhena bhāvanā, tadupagavīriyavāhanaṭṭhena bhāvanā, āsevanaṭṭhena bhāvanā.


pli: <b>Maggo sañjāyatī</b>ti kathaṁ maggo sañjāyati?


pli: Dassanaṭṭhena sammādiṭṭhi maggo sañjāyati, abhiniropanaṭṭhena sammāsaṅkappo maggo sañjāyati …pe…


pli: avikkhepaṭṭhena sammāsamādhi maggo sañjāyati.


pli: Evaṁ maggo sañjāyati.


pli: <b>So taṁ maggaṁ āsevati bhāveti bahulīkaroti āsevatī</b>ti kathaṁ āsevati?


pli: Āvajjanto āsevati …pe…


pli: sacchikātabbaṁ sacchikaronto āsevati, evaṁ āsevati.


pli: <b>Bhāvetī</b>ti kathaṁ bhāveti?


pli: Āvajjanto bhāveti, jānanto bhāveti …pe…


pli: sacchikātabbaṁ sacchikaronto bhāveti, evaṁ bhāveti.


pli: Āvajjanto bahulīkaroti, jānanto bahulīkaroti …pe…


pli: sacchikātabbaṁ sacchikaronto bahulīkaroti, evaṁ bahulīkaroti.


pli: <b>Tassa taṁ maggaṁ āsevato bhāvayato bahulīkaroto saññojanāni pahīyanti, anusayā byantīhontī</b>ti kathaṁ saññojanā pahīyanti, anusayā byantīhonti?


pli: Sotāpattimaggena sakkāyadiṭṭhi vicikicchā sīlabbataparāmāso—


pli: imāni tīṇi saññojanāni pahīyanti;


pli: diṭṭhānusayo, vicikicchānusayo—


pli: ime dve anusayā byantīhonti.


pli: Sakadāgāmimaggena oḷārikaṁ kāmarāgasaññojanaṁ, paṭighasaññojanaṁ—


pli: imāni dve saññojanāni pahīyanti;


pli: oḷāriko kāmarāgānusayo paṭighānusayo—


pli: Anāgāmimaggena anusahagataṁ kāmarāgasaññojanaṁ, paṭighasaññojanaṁ—


pli: Arahattamaggena rūparāgo, arūparāgo, māno, uddhaccaṁ, avijjā—


pli: imāni pañca saññojanāni pahīyanti;


pli: ime tayo anusayā byantīhonti.


pli: Evaṁ saññojanāni pahīyanti, anusayā byantīhonti.


pli: Evaṁ samathapubbaṅgamaṁ vipassanaṁ bhāveti.


pli: Kathaṁ <b>vipassanāpubbaṅgamaṁ samathaṁ bhāveti?</b>


pli: Aniccato anupassanaṭṭhena vipassanā, dukkhato anupassanaṭṭhena vipassanā, anattato anupassanaṭṭhena vipassanā.


pli: Tattha jātānaṁ dhammānañca vosaggārammaṇatā cittassa ekaggatā avikkhepo.


pli: Samādhi iti paṭhamaṁ vipassanā, pacchā samatho.


pli: Tena vuccati—


pli: <b>Bhāvetī</b>ti catasso bhāvanā—


pli: āsevanaṭṭhena bhāvanā …pe…


pli: <b>maggo sañjāyatī</b>ti kathaṁ maggo sañjāyati …pe…


pli: evaṁ maggo sañjāyati.


pli: Rūpaṁ aniccato anupassanaṭṭhena vipassanā, rūpaṁ dukkhato anupassanaṭṭhena vipassanā, rūpaṁ anattato anupassanaṭṭhena vipassanā.


pli: Tattha jātānaṁ dhammānañca vosaggārammaṇatā cittassa ekaggatā avikkhepo samādhi.


pli: Iti paṭhamaṁ vipassanā, pacchā samatho.


pli: Vedanaṁ …pe…


pli: saññaṁ …


pli: saṅkhāre …


pli: viññāṇaṁ …


pli: cakkhuṁ …pe…


pli: jarāmaraṇaṁ aniccato anupassanaṭṭhena vipassanā, jarāmaraṇaṁ dukkhato …pe…


pli: anattato anupassanaṭṭhena vipassanā.


pli: Evaṁ saññojanāni pahīyanti, anusayā byantīhonti.


pli: Evaṁ vipassanāpubbaṅgamaṁ samathaṁ bhāveti.


pli: Kathaṁ <b>samathavipassanaṁ yuganaddhaṁ bhāveti?</b>


pli: Soḷasahi ākārehi samathavipassanaṁ yuganaddhaṁ bhāveti.


pli: Ārammaṇaṭṭhena gocaraṭṭhena pahānaṭṭhena pariccāgaṭṭhena vuṭṭhānaṭṭhena vivaṭṭanaṭṭhena santaṭṭhena paṇītaṭṭhena vimuttaṭṭhena anāsavaṭṭhena taraṇaṭṭhena animittaṭṭhena appaṇihitaṭṭhena suññataṭṭhena ekarasaṭṭhena anativattanaṭṭhena yuganaddhaṭṭhena.


pli: Kathaṁ <b>ārammaṇaṭṭhena samathavipassanaṁ yuganaddhaṁ bhāveti?</b>


pli: Uddhaccaṁ pajahato cittassa ekaggatā avikkhepo samādhi nirodhārammaṇo, avijjaṁ pajahato anupassanaṭṭhena vipassanā nirodhārammaṇā.


pli: Iti ārammaṇaṭṭhena samathavipassanā ekarasā honti, yuganaddhā honti, aññamaññaṁ nātivattantīti.


pli: Tena vuccati—


pli: “ārammaṇaṭṭhena samathavipassanaṁ yuganaddhaṁ bhāvetī”ti.


pli: <b>Bhāvetī</b>ti catasso bhāvanā—


pli: āsevanaṭṭhena bhāvanā …pe…


pli: <b>maggo sañjāyatī</b>ti kathaṁ maggo sañjāyati …pe…


pli: evaṁ maggo sañjāyati.


pli: Evaṁ ārammaṇaṭṭhena samathavipassanaṁ yuganaddhaṁ bhāveti.


pli: Kathaṁ <b>gocaraṭṭhena samathavipassanaṁ yuganaddhaṁ bhāveti?</b>


pli: Uddhaccaṁ pajahato cittassa ekaggatā avikkhepo samādhi nirodhagocaro, avijjaṁ pajahato anupassanaṭṭhena vipassanā nirodhagocarā.


pli: Iti gocaraṭṭhena samathavipassanā ekarasā honti, yuganaddhā honti, aññamaññaṁ nātivattantīti.


pli: “gocaraṭṭhena samathavipassanaṁ yuganaddhaṁ bhāvetī”ti.


pli: Kathaṁ <b>pahānaṭṭhena samathavipassanaṁ yuganaddhaṁ bhāveti?</b>


pli: Uddhaccasahagatakilese ca khandhe ca pajahato cittassa ekaggatā avikkhepo samādhi nirodhagocaro, avijjāsahagatakilese ca khandhe ca pajahato anupassanaṭṭhena vipassanā nirodhagocarā.


pli: Iti pahānaṭṭhena samathavipassanā ekarasā honti, yuganaddhā honti, aññamaññaṁ nātivattantīti.


pli: “pahānaṭṭhena samathavipassanaṁ yuganaddhaṁ bhāvetī”ti.


pli: Kathaṁ <b>pariccāgaṭṭhena samathavipassanaṁ yuganaddhaṁ bhāveti?</b>


pli: Uddhaccasahagatakilese ca khandhe ca pariccajato cittassa ekaggatā avikkhepo samādhi nirodhagocaro, avijjāsahagatakilese ca khandhe ca pariccajato anupassanaṭṭhena vipassanā nirodhagocarā.


pli: Iti pariccāgaṭṭhena samathavipassanā ekarasā honti, yuganaddhā honti, aññamaññaṁ nātivattantīti.


pli: Tena vuccati—


pli: “pariccāgaṭṭhena samathavipassanaṁ yuganaddhaṁ bhāvetī”ti.


pli: Kathaṁ <b>vuṭṭhānaṭṭhena samathavipassanaṁ yuganaddhaṁ bhāveti?</b>


pli: Uddhaccasahagatakilesehi ca khandhehi ca vuṭṭhahato cittassa ekaggatā avikkhepo samādhi nirodhagocaro, avijjāsahagatakilesehi ca khandhehi ca vuṭṭhahato anupassanaṭṭhena vipassanā nirodhagocarā.


pli: Iti vuṭṭhānaṭṭhena samathavipassanā ekarasā honti, yuganaddhā honti, aññamaññaṁ nātivattantīti.


pli: “vuṭṭhānaṭṭhena samathavipassanaṁ yuganaddhaṁ bhāvetī”ti.


pli: Kathaṁ <b>vivaṭṭanaṭṭhena samathavipassanaṁ yuganaddhaṁ bhāveti?</b>


pli: Uddhaccasahagatakilesehi ca khandhehi ca vivaṭṭato cittassa ekaggatā avikkhepo samādhi nirodhagocaro, avijjāsahagatakilesehi ca khandhehi ca vivaṭṭato anupassanaṭṭhena vipassanā nirodhagocarā.


pli: Iti vivaṭṭanaṭṭhena samathavipassanā ekarasā honti, yuganaddhā honti, aññamaññaṁ nātivattantīti.


pli: “vivaṭṭanaṭṭhena samathavipassanaṁ yuganaddhaṁ bhāvetī”ti.


pli: Kathaṁ <b>santaṭṭhena samathavipassanaṁ yuganaddhaṁ bhāveti?</b>


pli: Uddhaccaṁ pajahato cittassa ekaggatā avikkhepo samādhi santo honti nirodhagocaro, avijjaṁ pajahato anupassanaṭṭhena vipassanā santā hoti nirodhagocarā.


pli: Iti santaṭṭhena samathavipassanā ekarasā honti, yuganaddhā honti, aññamaññaṁ nātivattantīti.


pli: “santaṭṭhena samathavipassanaṁ yuganaddhaṁ bhāvetī”ti.


pli: Kathaṁ <b>paṇītaṭṭhena samathavipassanaṁ yuganaddhaṁ bhāveti?</b>


pli: Uddhaccaṁ pajahato cittassa ekaggatā avikkhepo samādhi paṇīto hoti nirodhagocaro, avijjaṁ pajahato anupassanaṭṭhena vipassanā paṇītā hoti nirodhagocarā.


pli: Iti paṇītaṭṭhena samathavipassanā ekarasā honti, yuganaddhā honti, aññamaññaṁ nātivattantīti.


pli: Tena vuccati—


pli: “paṇītaṭṭhena samathavipassanaṁ yuganaddhaṁ bhāvetī”ti.


pli: Kathaṁ <b>vimuttaṭṭhena samathavipassanaṁ yuganaddhaṁ bhāveti?</b>


pli: Uddhaccaṁ pajahato cittassa ekaggatā avikkhepo samādhi kāmāsavā vimutto hoti nirodhagocaro, avijjaṁ pajahato anupassanaṭṭhena vipassanā avijjāsavā vimuttā hoti nirodhagocarā.


pli: Iti rāgavirāgā cetovimutti avijjāvirāgā paññāvimutti vimuttaṭṭhena samathavipassanā ekarasā honti, yuganaddhā honti, aññamaññaṁ nātivattantīti.


pli: “vimuttaṭṭhena samathavipassanaṁ yuganaddhaṁ bhāvetī”ti.


pli: Kathaṁ <b>anāsavaṭṭhena samathavipassanaṁ yuganaddhaṁ bhāveti?</b>


pli: Uddhaccaṁ pajahato cittassa ekaggatā avikkhepo samādhi kāmāsavena anāsavo hoti nirodhagocaro, avijjaṁ pajahato anupassanaṭṭhena vipassanā avijjāsavena anāsavā hoti nirodhagocarā.


pli: Iti anāsavaṭṭhena samathavipassanā ekarasā honti, yuganaddhā honti, aññamaññaṁ nātivattantīti.


pli: “anāsavaṭṭhena samathavipassanaṁ yuganaddhaṁ bhāvetī”ti.


pli: Kathaṁ <b>taraṇaṭṭhena samathavipassanaṁ yuganaddhaṁ bhāveti?</b>


pli: Uddhaccasahagatakilese ca khandhe ca tarato cittassa ekaggatā avikkhepo samādhi nirodhagocaro, avijjāsahagatakilese ca khandhe ca tarato anupassanaṭṭhena vipassanā nirodhagocarā.


pli: Iti taraṇaṭṭhena samathavipassanā ekarasā honti, yuganaddhā honti, aññamaññaṁ nātivattantīti.


pli: “taraṇaṭṭhena samathavipassanaṁ yuganaddhaṁ bhāvetī”ti.


pli: Kathaṁ <b>animittaṭṭhena samathavipassanaṁ yuganaddhaṁ bhāveti?</b>


pli: Uddhaccaṁ pajahato cittassa ekaggatā avikkhepo samādhi sabbanimittehi animitto hoti nirodhagocaro, avijjaṁ pajahato anupassanaṭṭhena vipassanā sabbanimittehi animittā hoti nirodhagocarā.


pli: Iti animittaṭṭhena samathavipassanā ekarasā honti, yuganaddhā honti, aññamaññaṁ nātivattantīti.


pli: Tena vuccati—


pli: “animittaṭṭhena samathavipassanaṁ yuganaddhaṁ bhāvetī”ti.


pli: Kathaṁ <b>appaṇihitaṭṭhena samathavipassanaṁ yuganaddhaṁ bhāveti?</b>


pli: Uddhaccaṁ pajahato cittassa ekaggatā avikkhepo samādhi sabbapaṇidhīhi appaṇihito hoti nirodhagocaro, avijjaṁ pajahato anupassanaṭṭhena vipassanā sabbapaṇidhīhi appaṇihitā hoti nirodhagocarā.


pli: Iti appaṇihitaṭṭhena samathavipassanā ekarasā honti, yuganaddhā honti, aññamaññaṁ nātivattantīti.


pli: “appaṇihitaṭṭhena samathavipassanaṁ yuganaddhaṁ bhāvetī”ti.


pli: Kathaṁ <b>suññataṭṭhena samathavipassanaṁ yuganaddhaṁ bhāveti?</b>


pli: Uddhaccaṁ pajahato cittassa ekaggatā avikkhepo samādhi sabbābhinivesehi suñño hoti nirodhagocaro, avijjaṁ pajahato anupassanaṭṭhena vipassanā sabbābhinivesehi suññā hoti nirodhagocarā.


pli: Iti suññataṭṭhena samathavipassanā ekarasā honti, yuganaddhā honti, aññamaññaṁ nātivattantīti.


pli: “suññataṭṭhena samathavipassanaṁ yuganaddhaṁ bhāvetī”ti.


pli: <b>Bhāvetī</b>ti catasso bhāvanā—


pli: āsevanaṭṭhena bhāvanā …pe…


pli: <b>maggo sañjāyatī</b>ti kathaṁ maggo sañjāyati …pe…


pli: evaṁ maggo sañjāyati.


pli: Evaṁ saññojanāni pahīyanti, anusayā byantīhonti.


pli: Evaṁ suññataṭṭhena samathavipassanaṁ yuganaddhaṁ bhāveti.


pli: Imehi soḷasahi ākārehi samathavipassanaṁ yuganaddhaṁ bhāveti, evaṁ samathavipassanaṁ yuganaddhaṁ bhāveti.


pli: Suttantaniddeso.


pli: 2. Dhammuddhaccavāraniddesa


pli: Kathaṁ <b>dhammuddhaccaviggahitaṁ mānasaṁ hoti?</b>


pli: Aniccato manasikaroto obhāso uppajjati, obhāso dhammoti obhāsaṁ āvajjati, tato vikkhepo uddhaccaṁ.


pli: Tena uddhaccena viggahitamānaso aniccato upaṭṭhānaṁ yathābhūtaṁ nappajānāti, dukkhato upaṭṭhānaṁ yathābhūtaṁ nappajānāti, anattato upaṭṭhānaṁ yathābhūtaṁ nappajānāti.


pli: Tena vuccati—


pli: “dhammuddhaccaviggahitamānaso hoti so samayo, yaṁ taṁ cittaṁ ajjhattameva santiṭṭhati sannisīdati ekodi hoti samādhiyati.


pli: <b>Tassa maggo sañjāyatī”</b>ti kathaṁ maggo sañjāyati …pe…


pli: evaṁ maggo sañjāyati, evaṁ saññojanāni pahīyanti, anusayā byantīhonti.


pli: Aniccato manasikaroto ñāṇaṁ uppajjati, pīti uppajjati, passaddhi uppajjati, sukhaṁ uppajjati, adhimokkho uppajjati, paggaho uppajjati, upaṭṭhānaṁ uppajjati, upekkhā uppajjati, nikanti uppajjati, “nikanti dhammo”ti nikantiṁ āvajjati.


pli: Tato vikkhepo uddhaccaṁ.


pli: <b>Tassa maggo sañjāyatī</b>”ti.


pli: Kathaṁ maggo sañjāyati …pe…


pli: Dukkhato manasikaroto …pe…


pli: anattato manasikaroto obhāso uppajjati …pe… ñāṇaṁ uppajjati, pīti uppajjati, passaddhi uppajjati, sukhaṁ uppajjati, adhimokkho uppajjati, paggaho uppajjati, upaṭṭhānaṁ uppajjati, upekkhā uppajjati, nikanti uppajjati, “nikanti dhammo”ti nikantiṁ āvajjati.


pli: Tena uddhaccena viggahitamānaso anattato upaṭṭhānaṁ, aniccato upaṭṭhānaṁ, dukkhato upaṭṭhānaṁ yathābhūtaṁ nappajānāti.


pli: “dhammuddhaccaviggahitamānaso …pe…


pli: evaṁ saññojanāni pahīyanti, anusayā byantīhonti”.


pli: Rūpaṁ aniccato manasikaroto …pe…


pli: rūpaṁ dukkhato manasikaroto …


pli: rūpaṁ anattato manasikaroto …


pli: vedanaṁ …pe…


pli: saññaṁ …


pli: saṅkhāre …


pli: viññāṇaṁ …


pli: cakkhuṁ …pe…


pli: jarāmaraṇaṁ aniccato manasikaroto …pe…


pli: jarāmaraṇaṁ dukkhato manasikaroto, jarāmaraṇaṁ anattato manasikaroto obhāso uppajjati …pe… ñāṇaṁ uppajjati, pīti uppajjati, passaddhi uppajjati, sukhaṁ uppajjati, adhimokkho uppajjati, paggaho uppajjati, upaṭṭhānaṁ uppajjati, upekkhā uppajjati, nikanti uppajjati, “nikanti dhammo”ti nikantiṁ āvajjati.


pli: Tato vikkhepo uddhaccaṁ.


pli: Tena uddhaccena viggahitamānaso.


pli: Jarāmaraṇaṁ anattato upaṭṭhānaṁ yathābhūtaṁ nappajānāti.


pli: Jarāmaraṇaṁ aniccato upaṭṭhānaṁ yathābhūtaṁ nappajānāti, jarāmaraṇaṁ dukkhato upaṭṭhānaṁ yathābhūtaṁ nappajānāti.


pli: Tena vuccati—


pli: “dhammuddhaccaviggahitamānaso hoti.


pli: So samayo, yaṁ taṁ cittaṁ ajjhattameva santiṭṭhati sannisīdati ekodi hoti samādhiyati.


pli: <b>Tassa maggo sañjāyatī</b>”ti.


pli: Kathaṁ maggo sañjāyati …pe…


pli: evaṁ maggo sañjāyati.


pli: Evaṁ saññojanāni pahīyanti, anusayā byantīhonti.


pli: Evaṁ dhammuddhaccaviggahitaṁ mānasaṁ hoti.


pli: Obhāse ceva ñāṇe ca,


pli: pītiyā ca vikampati;


pli: Passaddhiyā sukhe ceva,


pli: yehi cittaṁ pavedhati.


pli: Adhimokkhe ca paggāhe,


pli: upaṭṭhāne ca kampati;


pli: Upekkhāvajjanāya ceva,


pli: upekkhāya ca nikantiyā.


pli: Imāni dasa ṭhānāni,


pli: paññā yassa pariccitā;


pli: Dhammuddhaccakusalo hoti,


pli: na ca sammoha gacchati.


pli: Vikkhipati ceva kilissati ca,


pli: Cavati cittabhāvanā;


pli: Vikkhipati na kilissati,


pli: Bhāvanā parihāyati.


pli: Bhāvanā na parihāyati;


pli: Na ca vikkhipate cittaṁ na kilissati,


pli: Na cavati cittabhāvanā.


pli: Imehi catūhi ṭhānehi cittassa saṅkhepavikkhepaviggahitaṁ dasa ṭhāne sampajānātīti.


pli: Yuganaddhakathā niṭṭhitā.


pli: Paṭisambhidāmagga


pli: 2 Yuganaddhavagga


pli: 2.10. Suññakathā


pli: Evaṁ me sutaṁ—


pli: ekaṁ samayaṁ bhagavā sāvatthiyaṁ viharati jetavane anāthapiṇḍikassa ārāme.


pli: Atha kho āyasmā ānando yena bhagavā tenupasaṅkami; upasaṅkamitvā bhagavantaṁ abhivādetvā ekamantaṁ nisīdi.


pli: Ekamantaṁ nisinno kho āyasmā ānando bhagavantaṁ etadavoca—


pli: “‘Suñño loko, suñño loko’ti, bhante, vuccati.


pli: Kittāvatā nu kho, bhante, ‘suñño loko’ti vuccatī”ti?


pli: “Yasmā kho, ānanda, suññaṁ attena vā attaniyena vā, tasmā ‘suñño loko’ti vuccati.


pli: Kiñcānanda, suññaṁ attena vā attaniyena vā?


pli: Cakkhu kho, ānanda, suññaṁ attena vā attaniyena vā.


pli: Rūpā suññā attena vā attaniyena vā.


pli: Cakkhuviññāṇaṁ suññaṁ attena vā attaniyena vā.


pli: Cakkhusamphasso suñño attena vā attaniyena vā.


pli: Yampidaṁ cakkhusamphassapaccayā uppajjati vedayitaṁ sukhaṁ vā dukkhaṁ vā adukkhamasukhaṁ vā, tampi suññaṁ attena vā attaniyena vā.


pli: Sotaṁ suññaṁ …pe…


pli: saddā suññā …


pli: ghānaṁ suññaṁ …


pli: gandhā suññā …


pli: jivhā suññā …


pli: rasā suññā …


pli: kāyo suñño …


pli: phoṭṭhabbā suññā …


pli: mano suñño attena vā attaniyena vā.


pli: Dhammā suññā attena vā attaniyena vā.


pli: Manoviññāṇaṁ suññaṁ attena vā attaniyena vā.


pli: Manosamphasso suñño attena vā attaniyena vā.


pli: Yampidaṁ manosamphassapaccayā uppajjati vedayitaṁ sukhaṁ vā dukkhaṁ vā adukkhamasukhaṁ vā, tampi suññaṁ attena vā attaniyena vā.


pli: Yasmā kho, ānanda, suññaṁ attena vā attaniyena vā tasmā ‘suñño loko’ti vuccatī”ti.


pli: 10.1. Mātikā


pli: Suññasuññaṁ, saṅkhārasuññaṁ, vipariṇāmasuññaṁ, aggasuññaṁ, lakkhaṇasuññaṁ, vikkhambhanasuññaṁ, tadaṅgasuññaṁ, samucchedasuññaṁ, paṭippassaddhisuññaṁ, nissaraṇasuññaṁ, ajjhattasuññaṁ, bahiddhāsuññaṁ, dubhatosuññaṁ, sabhāgasuññaṁ, visabhāgasuññaṁ, esanāsuññaṁ, pariggahasuññaṁ, paṭilābhasuññaṁ, paṭivedhasuññaṁ, ekattasuññaṁ, nānattasuññaṁ, khantisuññaṁ, adhiṭṭhānasuññaṁ, pariyogāhaṇasuññaṁ, sampajānassa pavattapariyādānaṁ sabbasuññatānaṁ paramatthasuññaṁ. [25]


pli: 10.2. Niddesa


pli: Katamaṁ <b>suññasuññaṁ?</b>


pli: Cakkhu suññaṁ attena vā attaniyena vā niccena vā dhuvena vā sassatena vā avipariṇāmadhammena vā.


pli: Sotaṁ suññaṁ …pe…


pli: ghānaṁ suññaṁ …


pli: mano suñño attena vā attaniyena vā niccena vā dhuvena vā sassatena vā avipariṇāmadhammena vā.


pli: Idaṁ suññasuññaṁ.


pli: Katamaṁ <b>saṅkhārasuññaṁ?</b>


pli: Tayo saṅkhārā—


pli: Puññābhisaṅkhāro apuññābhisaṅkhārena ca āneñjābhisaṅkhārena ca suñño.


pli: Apuññābhisaṅkhāro puññābhisaṅkhārena ca āneñjābhisaṅkhārena ca suñño.


pli: Āneñjābhisaṅkhāro puññābhisaṅkhārena ca apuññābhisaṅkhārena ca suñño.


pli: Ime tayo saṅkhārā.


pli: Aparepi tayo saṅkhārā—


pli: Kāyasaṅkhāro vacīsaṅkhārena ca cittasaṅkhārena ca suñño.


pli: Vacīsaṅkhāro kāyasaṅkhārena ca cittasaṅkhārena ca suñño.


pli: Cittasaṅkhāro kāyasaṅkhārena ca vacīsaṅkhārena ca suñño.


pli: atītā saṅkhārā, anāgatā saṅkhārā, paccuppannā saṅkhārā.


pli: Atītā saṅkhārā anāgatehi ca paccuppannehi ca saṅkhārehi suññā.


pli: Anāgatā saṅkhārā atītehi ca paccuppannehi ca saṅkhārehi suññā paccuppannā saṅkhārā atītehi ca anāgatehi ca saṅkhārehi suññā.


pli: Ime tayo saṅkhārā;


pli: idaṁ saṅkhārasuññaṁ.


pli: Katamaṁ <b>vipariṇāmasuññaṁ?</b>


pli: Jātaṁ rūpaṁ sabhāvena suññaṁ.


pli: Vigataṁ rūpaṁ vipariṇatañceva suññañca.


pli: Jātā vedanā sabhāvena suññā.


pli: Vigatā vedanā vipariṇatā ceva suññā ca …pe…


pli: jātā saññā …


pli: jātā saṅkhārā …


pli: jātaṁ viññāṇaṁ …


pli: jātaṁ cakkhu …pe…


pli: jāto bhavo sabhāvena suñño.


pli: Vigato bhavo vipariṇato ceva suñño ca.


pli: Idaṁ vipariṇāmasuññaṁ.


pli: Katamaṁ <b>aggasuññaṁ?</b>


pli: Aggametaṁ padaṁ seṭṭhametaṁ padaṁ visiṭṭhametaṁ padaṁ yadidaṁ sabbasaṅkhārasamatho sabbūpadhipaṭinissaggo taṇhakkhayo virāgo nirodho nibbānaṁ.


pli: Idaṁ aggasuññaṁ.


pli: Katamaṁ <b>lakkhaṇasuññaṁ?</b>


pli: Dve lakkhaṇāni—


pli: bālalakkhaṇañca paṇḍitalakkhaṇañca.


pli: Bālalakkhaṇaṁ paṇḍitalakkhaṇena suññaṁ.


pli: Paṇḍitalakkhaṇaṁ bālalakkhaṇena suññaṁ.


pli: Tīṇi lakkhaṇāni—


pli: Uppādalakkhaṇaṁ vayalakkhaṇena ca ṭhitaññathattalakkhaṇena ca suññaṁ.


pli: Vayalakkhaṇaṁ uppādalakkhaṇena ca ṭhitaññathattalakkhaṇena ca suññaṁ, ṭhitaññathattalakkhaṇaṁ uppādalakkhaṇena ca vayalakkhaṇena ca suññaṁ.


pli: Rūpassa uppādalakkhaṇaṁ vayalakkhaṇena ca ṭhitaññathattalakkhaṇena ca suññaṁ.


pli: Rūpassa vayalakkhaṇaṁ uppādalakkhaṇena ca ṭhitaññathattalakkhaṇena ca suññaṁ.


pli: Rūpassa ṭhitaññathattalakkhaṇaṁ uppādalakkhaṇena ca vayalakkhaṇena ca suññaṁ.


pli: Vedanāya …pe…


pli: saññāya …


pli: saṅkhārānaṁ …


pli: viññāṇassa …


pli: cakkhussa …


pli: jarāmaraṇassa uppādalakkhaṇaṁ vayalakkhaṇena ca ṭhitaññathattalakkhaṇena ca suññaṁ.


pli: Jarāmaraṇassa vayalakkhaṇaṁ uppādalakkhaṇena ca ṭhitaññathattalakkhaṇena ca suññaṁ.


pli: Jarāmaraṇassa ṭhitaññathattalakkhaṇaṁ uppādalakkhaṇena ca vayalakkhaṇena ca suññaṁ.


pli: Idaṁ lakkhaṇasuññaṁ.


pli: Katamaṁ <b>vikkhambhanasuññaṁ?</b>


pli: Nekkhammena kāmacchando vikkhambhito ceva suñño ca.


pli: Abyāpādena byāpādo vikkhambhito ceva suñño ca.


pli: Ālokasaññāya thinamiddhaṁ vikkhambhitañceva suññañca.


pli: Avikkhepena uddhaccaṁ vikkhambhitañceva suññañca.


pli: Dhammavavatthānena vicikicchā vikkhambhitā ceva suññā ca.


pli: Ñāṇena avijjā vikkhambhitā ceva suññā ca.


pli: Pāmojjena arati vikkhambhitā ceva suññā ca.


pli: Paṭhamena jhānena nīvaraṇā vikkhambhitā ceva suññā ca …pe…


pli: arahattamaggena sabbakilesā vikkhambhitā ceva suññā ca.


pli: Idaṁ vikkhambhanasuññaṁ.


pli: Katamaṁ <b>tadaṅgasuññaṁ?</b>


pli: Nekkhammena kāmacchando tadaṅgasuñño.


pli: Abyāpādena byāpādo tadaṅgasuñño.


pli: Avikkhepena uddhaccaṁ tadaṅgasuññaṁ.


pli: Ñāṇena avijjā tadaṅgasuññā.


pli: Pāmojjena arati tadaṅgasuññā.


pli: Paṭhamena jhānena nīvaraṇā tadaṅgasuññā …pe…


pli: Idaṁ tadaṅgasuññaṁ.


pli: Katamaṁ <b>samucchedasuññaṁ?</b>


pli: Nekkhammena kāmacchando samucchinno ceva suñño ca.


pli: Abyāpādena byāpādo samucchinno ceva suñño ca.


pli: Ālokasaññāya thinamiddhaṁ samucchinnañceva suññañca.


pli: Avikkhepena uddhaccaṁ samucchinnañceva suññañca.


pli: Dhammavavatthānena vicikicchā samucchinnā ceva suññā ca.


pli: Ñāṇena avijjā samucchinnā ceva suññā ca.


pli: Pāmojjena arati samucchinnā ceva suññā ca.


pli: Paṭhamena jhānena nīvaraṇā samucchinnā ceva suññā ca …pe…


pli: arahattamaggena sabbakilesā samucchinnā ceva suññā ca.


pli: Idaṁ samucchedasuññaṁ.


pli: Katamaṁ <b>paṭippassaddhisuññaṁ?</b>


pli: Nekkhammena kāmacchando paṭippassaddho ceva suñño ca.


pli: Abyāpādena byāpādo paṭippassaddho ceva suñño ca.


pli: Ālokasaññāya thinamiddhaṁ paṭippassaddhañceva suññañca.


pli: Avikkhepena uddhaccaṁ paṭippassaddhañceva suññañca.


pli: Dhammavavatthānena vicikicchā paṭippassaddhā ceva suññā ca.


pli: Ñāṇena avijjā paṭippassaddhā ceva suññā ca.


pli: Pāmojjena arati paṭippassaddhā ceva suññā ca.


pli: Paṭhamena jhānena nīvaraṇā paṭippassaddhā ceva suññā ca …pe…


pli: arahattamaggena sabbakilesā paṭippassaddhā ceva suññā ca.


pli: Idaṁ paṭippassaddhisuññaṁ.


pli: Katamaṁ <b>nissaraṇasuññaṁ?</b>


pli: Nekkhammena kāmacchando nissaṭo ceva suñño ca.


pli: Abyāpādena byāpādo nissaṭo ceva suñño ca.


pli: Ālokasaññāya thinamiddhaṁ nissaṭañceva suññañca.


pli: Avikkhepena uddhaccaṁ nissaṭañceva suññañca.


pli: Dhammavavatthānena vicikicchā nissaṭā ceva suññā ca.


pli: Ñāṇena avijjā nissaṭā ceva suññā ca.


pli: Pāmojjena arati nissaṭā ceva suññā ca.


pli: Paṭhamena jhānena nīvaraṇā nissaṭā ceva suññā ca …pe…


pli: arahattamaggena sabbakilesā nissaṭā ceva suññā ca.


pli: Idaṁ nissaraṇasuññaṁ.


pli: Katamaṁ <b>ajjhattasuññaṁ?</b>


pli: Ajjhattaṁ cakkhuṁ suññaṁ attena vā attaniyena vā niccena vā dhuvena vā sassatena vā avipariṇāmadhammena vā.


pli: Ajjhattaṁ sotaṁ suññaṁ …


pli: ajjhattaṁ ghānaṁ suññaṁ …


pli: ajjhattaṁ jivhā suññā …


pli: ajjhattaṁ kāyo suñño …


pli: ajjhattaṁ mano suñño attena vā attaniyena vā niccena vā dhuvena vā sassatena vā avipariṇāmadhammena vā.


pli: Idaṁ ajjhattasuññaṁ.


pli: Katamaṁ <b>bahiddhāsuññaṁ?</b>


pli: Bahiddhā rūpā suññā …pe…


pli: bahiddhā dhammā suññā attena vā attaniyena vā niccena vā dhuvena vā sassatena vā avipariṇāmadhammena vā.


pli: Idaṁ bahiddhāsuññaṁ.


pli: Katamaṁ <b>dubhatosuññaṁ?</b>


pli: Yañca ajjhattaṁ cakkhu ye ca bahiddhā rūpā ubhayametaṁ suññaṁ attena vā attaniyena vā niccena vā dhuvena vā sassatena vā avipariṇāmadhammena vā.


pli: Yañca ajjhattaṁ sotaṁ ye ca bahiddhā saddā …pe…


pli: yañca ajjhattaṁ ghānaṁ ye ca bahiddhā gandhā …


pli: yā ca ajjhattaṁ jivhā ye ca bahiddhā rasā …


pli: yo ca ajjhattaṁ kāyo ye ca bahiddhā phoṭṭhabbā …


pli: yo ca ajjhattaṁ mano ye ca bahiddhā dhammā ubhayametaṁ suññaṁ attena vā attaniyena vā niccena vā dhuvena vā sassatena vā avipariṇāmadhammena vā.


pli: Idaṁ dubhatosuññaṁ.


pli: Katamaṁ <b>sabhāgasuññaṁ?</b>


pli: Cha ajjhattikāni āyatanāni sabhāgāni ceva suññāni ca.


pli: Cha bāhirāni āyatanāni sabhāgāni ceva suññāni ca.


pli: Cha viññāṇakāyā sabhāgā ceva suññā ca.


pli: Cha phassakāyā sabhāgā ceva suññā ca.


pli: Cha vedanākāyā sabhāgā ceva suññā ca.


pli: Cha saññākāyā sabhāgā ceva suññā ca.


pli: Cha cetanākāyā sabhāgā ceva suññā ca.


pli: Idaṁ sabhāgasuññaṁ.


pli: Katamaṁ <b>visabhāgasuññaṁ?</b>


pli: Cha ajjhattikāni āyatanāni chahi bāhirehi āyatanehi visabhāgāni ceva suññāni ca.


pli: Cha bāhirāni āyatanāni chahi viññāṇakāyehi visabhāgāni ceva suññāni ca.


pli: Cha viññāṇakāyā chahi phassakāyehi visabhāgā ceva suññā ca.


pli: Cha phassakāyā chahi vedanākāyehi visabhāgā ceva suññā ca.


pli: Cha vedanākāyā chahi saññākāyehi visabhāgā ceva suññā ca.


pli: Cha saññākāyā chahi cetanākāyehi visabhāgā ceva suññā ca.


pli: Idaṁ visabhāgasuññaṁ.


pli: Katamaṁ <b>esanāsuññaṁ?</b>


pli: Nekkhammesanā kāmacchandena suññā.


pli: Abyāpādesanā byāpādena suññā.


pli: Ālokasaññesanā thinamiddhena suññā.


pli: Avikkhepesanā uddhaccena suññā.


pli: Ñāṇesanā avijjāya suññā.


pli: Pāmojjesanā aratiyā suññā.


pli: Paṭhamajjhānesanā nīvaraṇehi suññā …pe…


pli: arahattamaggesanā sabbakilesehi suññā.


pli: Idaṁ esanāsuññaṁ.


pli: Katamaṁ <b>pariggahasuññaṁ?</b>


pli: Nekkhammapariggaho kāmacchandena suñño.


pli: Abyāpādapariggaho byāpādena suñño.


pli: Avikkhepapariggaho uddhaccena suñño.


pli: Ñāṇapariggaho avijjāya suñño.


pli: Pāmojjapariggaho aratiyā suñño.


pli: Paṭhamajjhānapariggaho nīvaraṇehi suñño …pe…


pli: Idaṁ pariggahasuññaṁ.


pli: Katamaṁ <b>paṭilābhasuññaṁ?</b>


pli: Nekkhammapaṭilābho kāmacchandena suñño.


pli: Abyāpādapaṭilābho byāpādena suñño.


pli: Avikkhepapaṭilābho uddhaccena suñño.


pli: Ñāṇapaṭilābho avijjāya suñño.


pli: Pāmojjapaṭilābho aratiyā suñño.


pli: Paṭhamajjhānapaṭilābho nīvaraṇehi suñño …pe…


pli: Idaṁ paṭilābhasuññaṁ.


pli: Katamaṁ <b>paṭivedhasuññaṁ?</b>


pli: Abyāpādappaṭivedho byāpādena suñño.


pli: Avikkhepappaṭivedho uddhaccena suñño.


pli: Ñāṇappaṭivedho avijjāya suñño.


pli: Pāmojjappaṭivedho aratiyā suñño.


pli: Paṭhamajjhānappaṭivedho nīvaraṇehi suñño …pe…


pli: Idaṁ paṭivedhasuññaṁ.


pli: Kāmacchando nānattaṁ, nekkhammaṁ ekattaṁ.


pli: Nekkhammekattaṁ cetayato kāmacchandena suññaṁ.


pli: Byāpādo nānattaṁ, abyāpādo ekattaṁ.


pli: Abyāpādekattaṁ cetayato byāpādena suññaṁ.


pli: Thinamiddhaṁ nānattaṁ, ālokasaññā ekattaṁ.


pli: Ālokasaññekattaṁ cetayato thinamiddhena suññaṁ.


pli: Uddhaccaṁ nānattaṁ, avikkhepo ekattaṁ.


pli: Avikkhepekattaṁ cetayato uddhaccena suññaṁ.


pli: Vicikicchā nānattaṁ, dhammavavatthānaṁ ekattaṁ.


pli: Dhammavavatthānekattaṁ cetayato vicikicchāya suññaṁ.


pli: Avijjā nānattaṁ, ñāṇaṁ ekattaṁ.


pli: Ñāṇekattaṁ cetayato avijjāya suññaṁ.


pli: Arati nānattaṁ, pāmojjaṁ ekattaṁ.


pli: Pāmojjekattaṁ cetayato aratiyā suññaṁ.


pli: Nīvaraṇā nānattaṁ, paṭhamajjhānaṁ ekattaṁ.


pli: Paṭhamajjhānekattaṁ cetayato nīvaraṇehi suññaṁ …pe…


pli: sabbakilesā nānattaṁ, arahattamaggo ekattaṁ.


pli: Arahattamaggekattaṁ cetayato sabbakilesehi suññaṁ.


pli: Idaṁ ekattasuññaṁ nānattasuññaṁ.


pli: Katamaṁ <b>khantisuññaṁ?</b>


pli: Nekkhammakhanti kāmacchandena suññā.


pli: Abyāpādakhanti byāpādena suññā.


pli: Ālokasaññākhanti thinamiddhena suññā.


pli: Avikkhepakhanti uddhaccena suññā.


pli: Ñāṇakhanti avijjāya suññā.


pli: Pāmojjakhanti aratiyā suññā.


pli: Paṭhamajjhānakhanti nīvaraṇehi suññā …pe…


pli: Idaṁ khantisuññaṁ.


pli: Katamaṁ <b>adhiṭṭhānasuññaṁ?</b>


pli: Abyāpādādhiṭṭhānaṁ byāpādena suññaṁ.


pli: Avikkhepādhiṭṭhānaṁ uddhaccena suññaṁ.


pli: Ñāṇādhiṭṭhānaṁ avijjāya suññaṁ.


pli: Pāmojjādhiṭṭhānaṁ aratiyā suññaṁ.


pli: Paṭhamajjhānādhiṭṭhānaṁ nīvaraṇehi suññaṁ …pe…


pli: Idaṁ adhiṭṭhānasuññaṁ.


pli: Katamaṁ <b>pariyogāhaṇasuññaṁ?</b>


pli: Abyāpādapariyogāhaṇaṁ byāpādena suññaṁ.


pli: Ñāṇapariyogāhaṇaṁ avijjāya suññaṁ.


pli: Pāmojjapariyogāhaṇaṁ aratiyā suññaṁ.


pli: Paṭhamajjhānapariyogāhaṇaṁ nīvaraṇehi suññaṁ …pe…


pli: Idaṁ pariyogāhaṇasuññaṁ.


pli: Katamaṁ <b>sampajānassa pavattapariyādānaṁ sabbasuññatānaṁ paramatthasuññaṁ?</b>


pli: Idha sampajāno nekkhammena kāmacchandassa pavattaṁ pariyādiyati, abyāpādena byāpādassa pavattaṁ pariyādiyati, ālokasaññāya thinamiddhassa pavattaṁ pariyādiyati, avikkhepena uddhaccassa pavattaṁ pariyādiyati, dhammavavatthānena vicikicchāya pavattaṁ pariyādiyati, ñāṇena avijjāya pavattaṁ pariyādiyati, pāmojjena aratiyā pavattaṁ pariyādiyati, paṭhamena jhānena nīvaraṇānaṁ pavattaṁ pariyādiyati …pe…


pli: arahattamaggena sabbakilesānaṁ pavattaṁ pariyādiyati.


pli: Atha vā pana sampajānassa anupādisesāya nibbānadhātuyā parinibbāyantassa idaṁ ceva cakkhupavattaṁ pariyādiyati, aññañca cakkhupavattaṁ na uppajjati.


pli: Idañceva sotapavattaṁ …pe…


pli: ghānapavattaṁ …


pli: jivhāpavattaṁ …


pli: kāyapavattaṁ …


pli: manopavattaṁ pariyādiyati, aññañca manopavattaṁ na uppajjati.


pli: Idaṁ sampajānassa pavattapariyādānaṁ sabbasuññatānaṁ paramatthasuññanti.


pli: Suññakathā niṭṭhitā.


pli: Yuganaddhavaggo dutiyo.


pli: Tassuddānaṁ


pli: Yuganaddhā saccabojjhaṅgā,


pli: mettā virāgapañcamā;


pli: Paṭisambhidā dhammacakkaṁ,


pli: lokuttarabalasuññāti.


pli: Esa nikāyadharehi ṭhapito, asamo dutiyo pavaro varavaggoti.


pli: Paṭisambhidāmagga


pli: 2 Yuganaddhavagga


pli: 2.2. Saccakathā


pli: Purimanidānaṁ.


pli: “Cattārimāni, bhikkhave, tathāni avitathāni anaññathāni.


pli: Katamāni cattāri?


pli: ‘Idaṁ dukkhan’ti, bhikkhave, tathametaṁ avitathametaṁ anaññathametaṁ;


pli: ‘ayaṁ dukkhasamudayo’ti tathametaṁ avitathametaṁ anaññathametaṁ, ‘ayaṁ dukkhanirodho’ti tathametaṁ avitathametaṁ anaññathametaṁ, ‘ayaṁ dukkhanirodhagāminī paṭipadā’ti tathametaṁ avitathametaṁ anaññathametaṁ.


pli: Imāni kho, bhikkhave, cattāri tathāni avitathāni anaññathāni”.


pli: 2.2.1. Paṭhamasuttantaniddesa


pli: Kathaṁ dukkhaṁ tathaṭṭhena saccaṁ?


pli: Cattāro dukkhassa dukkhaṭṭhā tathā avitathā anaññathā.


pli: Dukkhassa pīḷanaṭṭho, saṅkhataṭṭho, santāpaṭṭho, vipariṇāmaṭṭho—


pli: ime cattāro dukkhassa dukkhaṭṭhā tathā avitathā anaññathā.


pli: Evaṁ dukkhaṁ tathaṭṭhena saccaṁ.


pli: Kathaṁ samudayo tathaṭṭhena saccaṁ?


pli: Cattāro samudayassa samudayaṭṭhā tathā avitathā anaññathā.


pli: Samudayassa āyūhanaṭṭho, nidānaṭṭho, saṁyogaṭṭho palibodhaṭṭho—


pli: ime cattāro samudayassa samudayaṭṭhā tathā avitathā anaññathā.


pli: Evaṁ samudayo tathaṭṭhena saccaṁ.


pli: Kathaṁ nirodho tathaṭṭhena saccaṁ?


pli: Cattāro nirodhassa nirodhaṭṭhā tathā avitathā anaññathā.


pli: Nirodhassa nissaraṇaṭṭho, vivekaṭṭho, asaṅkhataṭṭho, amataṭṭho—


pli: ime cattāro nirodhassa nirodhaṭṭhā tathā avitathā anaññathā.


pli: Evaṁ nirodho tathaṭṭhena saccaṁ.


pli: Kathaṁ maggo tathaṭṭhena saccaṁ?


pli: Cattāro maggassa maggaṭṭhā tathā avitathā anaññathā.


pli: Maggassa niyyānaṭṭho, hetuṭṭho, dassanaṭṭho, ādhipateyyaṭṭho—


pli: ime cattāro maggassa maggaṭṭhā tathā avitathā anaññathā.


pli: Evaṁ maggo tathaṭṭhena saccaṁ.


pli: Katihākārehi cattāri saccāni ekappaṭivedhāni?


pli: Catūhākārehi cattāri saccāni ekappaṭivedhāni.


pli: Tathaṭṭhena, anattaṭṭhena, saccaṭṭhena, paṭivedhaṭṭhena—


pli: imehi catūhākārehi cattāri saccāni ekasaṅgahitāni.


pli: Yaṁ ekasaṅgahitaṁ taṁ ekattaṁ.


pli: Ekattaṁ ekena ñāṇena paṭivijjhatīti—


pli: cattāri saccāni ekappaṭivedhāni.


pli: Kathaṁ tathaṭṭhena cattāri saccāni ekappaṭivedhāni?


pli: Catūhākārehi tathaṭṭhena cattāri saccāni ekappaṭivedhāni.


pli: Dukkhassa dukkhaṭṭho tathaṭṭho, samudayassa samudayaṭṭho tathaṭṭho, nirodhassa nirodhaṭṭho tathaṭṭho, maggassa maggaṭṭho tathaṭṭho—


pli: imehi catūhākārehi tathaṭṭhena cattāri saccāni ekasaṅgahitāni.


pli: Kathaṁ anattaṭṭhena cattāri saccāni ekappaṭivedhāni?


pli: Catūhākārehi anattaṭṭhena cattāri saccāni ekappaṭivedhāni.


pli: Dukkhassa dukkhaṭṭho anattaṭṭho, samudayassa samudayaṭṭho anattaṭṭho, nirodhassa nirodhaṭṭho anattaṭṭho, maggassa maggaṭṭho anattaṭṭho—


pli: imehi catūhākārehi anattaṭṭhena cattāri saccāni ekasaṅgahitāni.


pli: Kathaṁ saccaṭṭhena cattāri saccāni ekappaṭivedhāni?


pli: Catūhākārehi saccaṭṭhena cattāri saccāni ekappaṭivedhāni.


pli: Dukkhassa dukkhaṭṭho saccaṭṭho, samudayassa samudayaṭṭho saccaṭṭho, nirodhassa nirodhaṭṭho saccaṭṭho, maggassa maggaṭṭho saccaṭṭho—


pli: imehi catūhākārehi saccaṭṭhena cattāri saccāni ekasaṅgahitāni.


pli: Kathaṁ paṭivedhaṭṭhena cattāri saccāni ekappaṭivedhāni?


pli: Catūhākārehi paṭivedhaṭṭhena cattāri saccāni ekappaṭivedhāni.


pli: Dukkhassa dukkhaṭṭho paṭivedhaṭṭho, samudayassa samudayaṭṭho paṭivedhaṭṭho nirodhassa nirodhaṭṭho paṭivedhaṭṭho, maggassa maggaṭṭho paṭivedhaṭṭho—


pli: imehi catūhākārehi paṭivedhaṭṭhena cattāri saccāni ekasaṅgahitāni yaṁ ekasaṅgahitaṁ taṁ ekattaṁ.


pli: Ekattaṁ ekena ñāṇena paṭivijjhatīti—


pli: cattāri saccāni ekappaṭivedhāni.


pli: Katihākārehi cattāri saccāni ekappaṭivedhāni?


pli: Yaṁ aniccaṁ taṁ dukkhaṁ, yaṁ dukkhaṁ taṁ aniccaṁ, yaṁ aniccañca dukkhañca taṁ anattā.


pli: Yaṁ aniccañca dukkhañca anattā ca taṁ tathaṁ.


pli: Yaṁ aniccaṁ ca dukkhañca anattā ca tathañca taṁ saccaṁ.


pli: Yaṁ aniccañca dukkhañca anattā ca tathañca saccañca taṁ ekasaṅgahitaṁ.


pli: Yaṁ ekasaṅgahitaṁ taṁ ekattaṁ.


pli: Navahākārehi cattāri saccāni ekappaṭivedhāni.


pli: Tathaṭṭhena, anattaṭṭhena, saccaṭṭhena, paṭivedhaṭṭhena, abhiññaṭṭhena, pariññaṭṭhena, pahānaṭṭhena, bhāvanaṭṭhena, sacchikiriyaṭṭhena—


pli: imehi navahākārehi cattāri saccāni ekasaṅgahitāni.


pli: Kathaṁ tathaṭṭhena cattāri saccāni ekappaṭivedhāni?


pli: Navahākārehi tathaṭṭhena cattāri saccāni ekappaṭivedhāni.


pli: Dukkhassa dukkhaṭṭho tathaṭṭho, samudayassa samudayaṭṭho tathaṭṭho, nirodhassa nirodhaṭṭho tathaṭṭho, maggassa maggaṭṭho tathaṭṭho, abhiññāya abhiññaṭṭho tathaṭṭho, pariññāya pariññaṭṭho tathaṭṭho, pahānassa pahānaṭṭho tathaṭṭho, bhāvanāya bhāvanaṭṭho tathaṭṭho, sacchikiriyāya sacchikiriyaṭṭho tathaṭṭho—


pli: imehi navahākārehi tathaṭṭhena cattāri saccāni ekasaṅgahitāni.


pli: Kathaṁ anattaṭṭhena …


pli: saccaṭṭhena …


pli: paṭivedhaṭṭhena cattāri saccāni ekappaṭivedhāni?


pli: Navahākārehi paṭivedhaṭṭhena cattāri saccāni ekappaṭivedhāni.


pli: Dukkhassa dukkhaṭṭho paṭivedhaṭṭho, samudayassa samudayaṭṭho paṭivedhaṭṭho, nirodhassa nirodhaṭṭho paṭivedhaṭṭho, maggassa maggaṭṭho paṭivedhaṭṭho, abhiññāya abhiññaṭṭho paṭivedhaṭṭho, pariññāya pariññaṭṭho paṭivedhaṭṭho, pahānassa pahānaṭṭho paṭivedhaṭṭho, bhāvanāya bhāvanaṭṭho paṭivedhaṭṭho, sacchikiriyāya sacchikiriyaṭṭho paṭivedhaṭṭho—


pli: imehi navahākārehi paṭivedhaṭṭhena cattāri saccāni ekasaṅgahitāni.


pli: Ekattaṁ ekena ñāṇena paṭivijjhatīti—


pli: cattāri saccāni ekappaṭivedhāni.


pli: Katihākārehi cattāri saccāni ekappaṭivedhāni?


pli: Dvādasahākārehi cattāri saccāni ekappaṭivedhāni.


pli: Tathaṭṭhena, anattaṭṭhena, saccaṭṭhena, paṭivedhaṭṭhena, abhijānanaṭṭhena, parijānanaṭṭhena, dhammaṭṭhena, tathaṭṭhena, ñātaṭṭhena, sacchikiriyaṭṭhena, phassanaṭṭhena, abhisamayaṭṭhena—


pli: imehi dvādasahi ākārehi cattāri saccāni ekasaṅgahitāni.


pli: Yaṁ ekasaṅgahitaṁ taṁ ekattaṁ.


pli: Kathaṁ tathaṭṭhena cattāri saccāni ekappaṭivedhāni?


pli: Soḷasahākārehi tathaṭṭhena cattāri saccāni ekappaṭivedhāni.


pli: Dukkhassa pīḷanaṭṭho, saṅkhataṭṭho, santāpaṭṭho, vipariṇāmaṭṭho, tathaṭṭho;


pli: samudayassa āyūhanaṭṭho, nidānaṭṭho, saṁyogaṭṭho, palibodhaṭṭho tathaṭṭho;


pli: nirodhassa nissaraṇaṭṭho, vivekaṭṭho, asaṅkhataṭṭho, amataṭṭho tathaṭṭho;


pli: maggassa niyyānaṭṭho, hetuṭṭho, dassanaṭṭho, ādhipateyyaṭṭho tathaṭṭho—


pli: imehi soḷasahi ākārehi tathaṭṭhena cattāri saccāni ekasaṅgahitāni.


pli: Kathaṁ anattaṭṭhena …pe…


pli: saccaṭṭhena …


pli: paṭivedhaṭṭhena …


pli: abhijānanaṭṭhena …


pli: parijānanaṭṭhena …


pli: dhammaṭṭhena …


pli: tathaṭṭhena …


pli: ñātaṭṭhena …


pli: sacchikiriyaṭṭhena …


pli: phassanaṭṭhena …


pli: abhisamayaṭṭhena cattāri saccāni ekappaṭivedhāni?


pli: Soḷasahi ākārehi abhisamayaṭṭhena cattāri saccāni ekappaṭivedhāni.


pli: Dukkhassa pīḷanaṭṭho, saṅkhataṭṭho, santāpaṭṭho, vipariṇāmaṭṭho, abhisamayaṭṭho;


pli: samudayassa āyūhanaṭṭho, nidānaṭṭho, saṁyogaṭṭho, palibodhaṭṭho, abhisamayaṭṭho;


pli: nirodhassa nissaraṇaṭṭho, vivekaṭṭho, asaṅkhataṭṭho, amataṭṭho, abhisamayaṭṭho;


pli: maggassa niyyānaṭṭho, hetuṭṭho, dassanaṭṭho, ādhipateyyaṭṭho, abhisamayaṭṭho—


pli: imehi soḷasahi ākārehi abhisamayaṭṭhena cattāri saccāni ekasaṅgahitāni.


pli: Yaṁ ekasaṅgahitaṁ taṁ ekattaṁ.


pli: Ekattaṁ ekena ñāṇena paṭivijjhatīti—


pli: cattāri saccāni ekappaṭivedhāni.


pli: Saccānaṁ kati lakkhaṇāni?


pli: Saccānaṁ dve lakkhaṇāni.


pli: saccānaṁ imāni dve lakkhaṇāni.


pli: Saccānaṁ cha lakkhaṇāni.


pli: Saṅkhatānaṁ saccānaṁ uppādo paññāyati, vayo paññāyati, ṭhitānaṁ aññathattaṁ paññāyati asaṅkhatassa saccassa na uppādo paññāyati, na vayo paññāyati, na ṭhitassa aññathattaṁ paññāyati—


pli: saccānaṁ imāni cha lakkhaṇāni.


pli: Saccānaṁ dvādasa lakkhaṇāni.


pli: Dukkhasaccassa uppādo paññāyati, vayo paññāyati, ṭhitassa aññathattaṁ paññāyati;


pli: samudayasaccassa uppādo paññāyati, vayo paññāyati, ṭhitassa aññathattaṁ paññāyati;


pli: maggasaccassa uppādo paññāyati, vayo paññāyati, ṭhitassa aññathattaṁ paññāyati;


pli: nirodhasaccassa na uppādo paññāyati, na vayo paññāyati, na ṭhitassa aññathattaṁ paññāyati—


pli: saccānaṁ imāni dvādasa lakkhaṇāni.


pli: Catunnaṁ saccānaṁ kati kusalā, kati akusalā, kati abyākatā?


pli: Samudayasaccaṁ akusalaṁ, maggasaccaṁ kusalaṁ, nirodhasaccaṁ abyākataṁ.


pli: Dukkhasaccaṁ siyā kusalaṁ, siyā akusalaṁ, siyā abyākataṁ.


pli: Siyā tīṇi saccāni ekasaccena saṅgahitāni, ekasaccaṁ tīhi saccehi saṅgahitaṁ?


pli: Vatthuvasena pariyāyena siyāti.


pli: Kathañca siyā?


pli: Yaṁ dukkhasaccaṁ akusalaṁ, samudayasaccaṁ akusalaṁ—


pli: evaṁ akusalaṭṭhena dve saccāni ekasaccena saṅgahitāni, ekasaccaṁ dvīhi saccehi saṅgahitaṁ.


pli: Yaṁ dukkhasaccaṁ kusalaṁ, maggasaccaṁ kusalaṁ—


pli: evaṁ kusalaṭṭhena dve saccāni ekasaccena saṅgahitāni, ekasaccaṁ dvīhi saccehi saṅgahitaṁ.


pli: Yaṁ dukkhasaccaṁ abyākataṁ, nirodhasaccaṁ abyākataṁ—


pli: evaṁ abyākataṭṭhena dve saccāni ekasaccena saṅgahitāni, ekasaccaṁ dvīhi saccehi saṅgahitaṁ.


pli: Evaṁ siyā tīṇi saccāni ekasaccena saṅgahitāni, ekasaccaṁ tīhi saccehi saṅgahitaṁ vatthuvasena pariyāyenāti.


pli: 2.2.2. Dutiyasuttantapāḷi


pli: “Pubbe me, bhikkhave, sambodhā anabhisambuddhassa bodhisattasseva sato etadahosi—


pli: ‘ko nu kho rūpassa assādo, ko ādīnavo, kiṁ nissaraṇaṁ;


pli: ko vedanāya assādo, ko ādīnavo, kiṁ nissaraṇaṁ;


pli: ko saññāya assādo, ko ādīnavo, kiṁ nissaraṇaṁ;


pli: ko saṅkhārānaṁ assādo, ko ādīnavo, kiṁ nissaraṇaṁ;


pli: ko viññāṇassa assādo, ko ādīnavo, kiṁ nissaraṇan’ti?


pli: Tassa mayhaṁ, bhikkhave, etadahosi—


pli: ‘yaṁ kho rūpaṁ paṭicca uppajjati sukhaṁ somanassaṁ—


pli: ayaṁ rūpassa assādo.


pli: Yaṁ rūpaṁ aniccaṁ, taṁ dukkhaṁ vipariṇāmadhammaṁ—


pli: ayaṁ rūpassa ādīnavo.


pli: Yo rūpasmiṁ chandarāgavinayo chandarāgappahānaṁ—


pli: idaṁ rūpassa nissaraṇaṁ.


pli: Yaṁ vedanaṁ paṭicca …pe…


pli: yaṁ saññaṁ paṭicca …


pli: yaṁ saṅkhāre paṭicca …


pli: yaṁ viññāṇaṁ paṭicca uppajjati sukhaṁ somanassaṁ—


pli: ayaṁ viññāṇassa assādo.


pli: Yaṁ viññāṇaṁ aniccaṁ taṁ dukkhaṁ vipariṇāmadhammaṁ—


pli: ayaṁ viññāṇassa ādīnavo.


pli: Yo viññāṇasmiṁ chandarāgavinayo chandarāgappahānaṁ—


pli: idaṁ viññāṇassa nissaraṇaṁ’.


pli: Yāvakīvañcāhaṁ, bhikkhave, imesaṁ pañcannaṁ upādānakkhandhānaṁ evaṁ assādañca assādato ādīnavañca ādīnavato nissaraṇañca nissaraṇato yathābhūtaṁ nābbhaññāsiṁ, neva tāvāhaṁ, bhikkhave, sadevake loke samārake sabrahmake sassamaṇabrāhmaṇiyā pajāya sadevamanussāya ‘anuttaraṁ sammāsambodhiṁ abhisambuddho’ti paccaññāsiṁ yato ca khvāhaṁ, bhikkhave, imesaṁ pañcannaṁ upādānakkhandhānaṁ evaṁ assādañca assādato ādīnavañca ādīnavato nissaraṇañca nissaraṇato yathābhūtaṁ abbhaññāsiṁ, athāhaṁ, bhikkhave, ‘sadevake loke samārake sabrahmake sassamaṇabrāhmaṇiyā pajāya sadevamanussāya anuttaraṁ sammāsambodhiṁ abhisambuddho’ti paccaññāsiṁ.


pli: Ñāṇañca pana me dassanaṁ udapādi—


pli: ‘akuppā me vimutti.


pli: Ayamantimā jāti, natthi dāni punabbhavo’”ti.


pli: 2.2.3. Dutiyasuttantaniddesa


pli: Yaṁ rūpaṁ paṭicca uppajjati sukhaṁ somanassaṁ, ayaṁ rūpassa assādoti—


pli: pahānappaṭivedho samudayasaccaṁ.


pli: Yaṁ rūpaṁ aniccaṁ taṁ dukkhaṁ vipariṇāmadhammaṁ, ayaṁ rūpassa ādīnavoti—


pli: pariññāpaṭivedho dukkhasaccaṁ.


pli: Yo rūpasmiṁ chandarāgavinayo chandarāgappahānaṁ, idaṁ rūpassa nissaraṇanti—


pli: sacchikiriyāpaṭivedho nirodhasaccaṁ.


pli: Yā imesu tīsu ṭhānesu diṭṭhi saṅkappo vācā kammanto ājīvo vāyāmo sati samādhi—


pli: bhāvanāpaṭivedho maggasaccaṁ.


pli: Yaṁ vedanaṁ paṭicca …pe…


pli: yaṁ saññaṁ paṭicca …


pli: yaṁ saṅkhāre paṭicca …


pli: yaṁ viññāṇaṁ paṭicca uppajjati sukhaṁ somanassaṁ, ayaṁ viññāṇassa assādoti—


pli: Yaṁ viññāṇaṁ aniccaṁ taṁ dukkhaṁ vipariṇāmadhammaṁ, ayaṁ viññāṇassa ādīnavoti—


pli: Yo viññāṇasmiṁ chandarāgavinayo chandarāgappahānaṁ, idaṁ viññāṇassa nissaraṇanti—


pli: <b>Saccan</b>ti katihākārehi saccaṁ?


pli: Kathaṁ esanaṭṭhena saccaṁ?


pli: Jarāmaraṇaṁ kiṁnidānaṁ, kiṁsamudayaṁ, kiṁjātikaṁ, kiṁpabhavanti—


pli: evaṁ esanaṭṭhena saccaṁ.


pli: Jarāmaraṇaṁ jātinidānaṁ, jātisamudayaṁ, jātijātikaṁ, jātippabhavanti—


pli: evaṁ pariggahaṭṭhena saccaṁ.


pli: Jarāmaraṇañca pajānāti, jarāmaraṇasamudayañca pajānāti, jarāmaraṇanirodhañca pajānāti, jarāmaraṇanirodhagāminiṁ paṭipadañca pajānāti—


pli: evaṁ paṭivedhaṭṭhena saccaṁ.


pli: Jāti kiṁnidānā, kiṁsamudayā, kiṁjātikā, kiṁpabhavāti—


pli: Jāti bhavanidānā, bhavasamudayā, bhavajātikā, bhavappabhavāti—


pli: Jātiñca pajānāti, jātisamudayañca pajānāti, jātinirodhañca pajānāti, jātinirodhagāminiṁ paṭipadañca pajānāti—


pli: Bhavo kiṁnidāno, kiṁsamudayo, kiṁjātiko, kiṁpabhavoti—


pli: Bhavo upādānanidāno, upādānasamudayo, upādānajātiko, upādānappabhavoti—


pli: Bhavaṁ ca pajānāti, bhavasamudayañca pajānāti, bhavanirodhañca pajānāti, bhavanirodhagāminiṁ paṭipadañca pajānāti—


pli: Upādānaṁ kiṁnidānaṁ, kiṁsamudayaṁ, kiṁjātikaṁ, kiṁpabhavanti—


pli: Upādānaṁ taṇhānidānaṁ, taṇhāsamudayaṁ, taṇhājātikaṁ, taṇhāpabhavanti—


pli: Upādānañca pajānāti, upādānasamudayañca pajānāti, upādānanirodhañca pajānāti upādānanirodhagāminiṁ paṭipadañca pajānāti—


pli: Taṇhā kiṁnidānā, kiṁsamudayā, kiṁjātikā, kiṁpabhavāti—


pli: Taṇhā vedanānidānā, vedanāsamudayā, vedanājātikā, vedanāpabhavāti—


pli: Taṇhañca pajānāti, taṇhāsamudayañca pajānāti, taṇhānirodhañca pajānāti, taṇhānirodhagāminiṁ paṭipadañca pajānāti—


pli: Vedanā kiṁnidānā, kiṁsamudayā, kiṁjātikā, kiṁpabhavāti—


pli: evaṁ esanaṭṭhena saccaṁ.


pli: Vedanā phassanidānā, phassasamudayā, phassajātikā, phassappabhavāti—


pli: evaṁ pariggahaṭṭhena saccaṁ.


pli: Vedanañca pajānāti, vedanāsamudayañca pajānāti, vedanānirodhañca pajānāti, vedanānirodhagāminiṁ paṭipadañca pajānāti—


pli: evaṁ paṭivedhaṭṭhena saccaṁ.


pli: Phasso kiṁnidāno, kiṁsamudayo, kiṁjātiko, kiṁpabhavoti—


pli: Phasso saḷāyatananidāno, saḷāyatanasamudayo, saḷāyatanajātiko, saḷāyatanappabhavoti—


pli: Phassañca pajānāti, phassasamudayañca pajānāti, phassanirodhañca pajānāti, phassanirodhagāminiṁ paṭipadañca pajānāti—


pli: Saḷāyatanaṁ kiṁnidānaṁ, kiṁsamudayaṁ, kiṁjātikaṁ, kiṁpabhavanti—


pli: Saḷāyatanaṁ nāmarūpanidānaṁ, nāmarūpasamudayaṁ, nāmarūpajātikaṁ, nāmarūpappabhavanti—


pli: Saḷāyatanañca pajānāti, saḷāyatanasamudayañca pajānāti, saḷāyatananirodhañca pajānāti, saḷāyatananirodhagāminiṁ paṭipadañca pajānāti—


pli: Nāmarūpaṁ kiṁnidānaṁ, kiṁsamudayaṁ, kiṁjātikaṁ, kiṁpabhavanti—


pli: Nāmarūpaṁ viññāṇanidānaṁ, viññāṇasamudayaṁ, viññāṇajātikaṁ, viññāṇappabhavanti—


pli: Nāmarūpañca pajānāti, nāmarūpasamudayañca pajānāti, nāmarūpanirodhañca pajānāti, nāmarūpanirodhagāminiṁ paṭipadañca pajānāti—


pli: Viññāṇaṁ kiṁnidānaṁ, kiṁsamudayaṁ, kiṁjātikaṁ, kiṁpabhavanti—


pli: Viññāṇaṁ saṅkhāranidānaṁ, saṅkhārasamudayaṁ, saṅkhārajātikaṁ, saṅkhārappabhavanti—


pli: Viññāṇañca pajānāti, viññāṇasamudayañca pajānāti, viññāṇanirodhañca pajānāti, viññāṇanirodhagāminiṁ paṭipadañca pajānāti—


pli: Saṅkhārā kiṁnidānā, kiṁsamudayā, kiṁjātikā, kiṁpabhavāti—


pli: evaṁ esanaṭṭhena saccaṁ.


pli: Saṅkhārā avijjānidānā, avijjāsamudayā, avijjājātikā, avijjāpabhavāti—


pli: evaṁ pariggahaṭṭhena saccaṁ.


pli: Saṅkhāre ca pajānāti, saṅkhārasamudayañca pajānāti, saṅkhāranirodhañca pajānāti, saṅkhāranirodhagāminiṁ paṭipadañca pajānāti—


pli: evaṁ paṭivedhaṭṭhena saccaṁ.


pli: Jarāmaraṇaṁ dukkhasaccaṁ, jāti samudayasaccaṁ, ubhinnampi nissaraṇaṁ nirodhasaccaṁ, nirodhappajānanā maggasaccaṁ.


pli: Jāti dukkhasaccaṁ, bhavo samudayasaccaṁ, ubhinnampi nissaraṇaṁ nirodhasaccaṁ, nirodhappajānanā maggasaccaṁ.


pli: Bhavo dukkhasaccaṁ, upādānaṁ samudayasaccaṁ, ubhinnampi nissaraṇaṁ nirodhasaccaṁ, nirodhappajānanā maggasaccaṁ.


pli: Upādānaṁ dukkhasaccaṁ, taṇhā samudayasaccaṁ, ubhinnampi nissaraṇaṁ nirodhasaccaṁ, nirodhappajānanā maggasaccaṁ.


pli: Taṇhā dukkhasaccaṁ, vedanā samudayasaccaṁ, ubhinnampi nissaraṇaṁ nirodhasaccaṁ, nirodhappajānanā maggasaccaṁ.


pli: Vedanā dukkhasaccaṁ, phasso samudayasaccaṁ, ubhinnampi nissaraṇaṁ nirodhasaccaṁ, nirodhappajānanā maggasaccaṁ.


pli: Phasso dukkhasaccaṁ, saḷāyatanaṁ samudayasaccaṁ, ubhinnampi nissaraṇaṁ nirodhasaccaṁ, nirodhappajānanā maggasaccaṁ.


pli: Saḷāyatanaṁ dukkhasaccaṁ, nāmarūpaṁ samudayasaccaṁ, ubhinnampi nissaraṇaṁ nirodhasaccaṁ, nirodhappajānanā maggasaccaṁ.


pli: Nāmarūpaṁ dukkhasaccaṁ, viññāṇaṁ samudayasaccaṁ, ubhinnampi nissaraṇaṁ nirodhasaccaṁ, nirodhappajānanā maggasaccaṁ.


pli: Viññāṇaṁ dukkhasaccaṁ, saṅkhārā samudayasaccaṁ, ubhinnampi nissaraṇaṁ nirodhasaccaṁ, nirodhappajānanā maggasaccaṁ.


pli: Saṅkhārā dukkhasaccaṁ, avijjā samudayasaccaṁ, ubhinnampi nissaraṇaṁ nirodhasaccaṁ, nirodhappajānanā maggasaccaṁ.


pli: Jarāmaraṇaṁ siyā dukkhasaccaṁ, siyā samudayasaccaṁ, ubhinnampi nissaraṇaṁ nirodhasaccaṁ, nirodhappajānanā maggasaccaṁ.


pli: Jāti siyā dukkhasaccaṁ, siyā samudayasaccaṁ …pe…


pli: bhavo siyā dukkhasaccaṁ, siyā samudayasaccaṁ, ubhinnampi nissaraṇaṁ nirodhasaccaṁ, nirodhappajānanā maggasaccanti.


pli: Saccakathā niṭṭhitā.


pli: Bhāṇavāro.


pli: Paṭisambhidāmagga


pli: 2 Yuganaddhavagga


pli: 2.3. Bojjhaṅgakathā


pli: Sāvatthinidānaṁ.


pli: “Sattime, bhikkhave, bojjhaṅgā.


pli: Katame satta?


pli: Satisambojjhaṅgo, dhammavicayasambojjhaṅgo, vīriyasambojjhaṅgo, pītisambojjhaṅgo, passaddhisambojjhaṅgo, samādhisambojjhaṅgo, upekkhāsambojjhaṅgo—


pli: ime kho, bhikkhave, satta bojjhaṅgā”.


pli: Bodhāya saṁvattantīti—bojjhaṅgā.


pli: Bujjhantīti— bojjhaṅgā.


pli: Anubujjhantīti—bojjhaṅgā.


pli: Paṭibujjhantīti—bojjhaṅgā.


pli: Sambujjhantīti—bojjhaṅgā.


pli: Bujjhanaṭṭhena bojjhaṅgā, anubujjhanaṭṭhena bojjhaṅgā, paṭibujjhanaṭṭhena bojjhaṅgā, sambujjhanaṭṭhena bojjhaṅgā.


pli: Bodhentīti—bojjhaṅgā.


pli: Anubodhentīti—bojjhaṅgā.


pli: Paṭibodhentīti—bojjhaṅgā.


pli: Sambodhentīti—bojjhaṅgā.


pli: Bodhanaṭṭhena bojjhaṅgā, anubodhanaṭṭhena bojjhaṅgā, paṭibodhanaṭṭhena bojjhaṅgā, sambodhanaṭṭhena bojjhaṅgā.


pli: Bodhipakkhiyaṭṭhena bojjhaṅgā, anubodhipakkhiyaṭṭhena bojjhaṅgā, paṭibodhipakkhiyaṭṭhena bojjhaṅgā, sambodhipakkhiyaṭṭhena bojjhaṅgā.


pli: (Pañcamacatukkaṁ)


pli: Buddhilabhanaṭṭhena bojjhaṅgā, buddhipaṭilabhanaṭṭhena bojjhaṅgā, buddhiropanaṭṭhena bojjhaṅgā, buddhiabhiropanaṭṭhena bojjhaṅgā, buddhipāpanaṭṭhena bojjhaṅgā, buddhisampāpanaṭṭhena bojjhaṅgā.


pli: (Chakkaṁ)


pli: 2.3.1. Mūlamūlakādidasaka


pli: Mūlaṭṭhena bojjhaṅgā, mūlacariyaṭṭhena bojjhaṅgā, mūlapariggahaṭṭhena bojjhaṅgā, mūlaparivāraṭṭhena bojjhaṅgā, mūlaparipūraṇaṭṭhena bojjhaṅgā, mūlaparipākaṭṭhena bojjhaṅgā, mūlapaṭisambhidaṭṭhena bojjhaṅgā, mūlapaṭisambhidāpāpanaṭṭhena bojjhaṅgā, mūlapaṭisambhidāya vasībhāvaṭṭhena bojjhaṅgā, mūlapaṭisambhidāya vasībhāvappattānampi bojjhaṅgā.


pli: Hetuṭṭhena bojjhaṅgā, hetucariyaṭṭhena bojjhaṅgā, hetupariggahaṭṭhena bojjhaṅgā, hetuparivāraṭṭhena bojjhaṅgā, hetuparipūraṇaṭṭhena bojjhaṅgā, hetuparipākaṭṭhena bojjhaṅgā, hetupaṭisambhidaṭṭhena bojjhaṅgā, hetupaṭisambhidāpāpanaṭṭhena bojjhaṅgā, hetupaṭisambhidāya vasībhāvaṭṭhena bojjhaṅgā, hetupaṭisambhidāya vasībhāvappattānampi bojjhaṅgā.


pli: Paccayaṭṭhena bojjhaṅgā, paccayacariyaṭṭhena bojjhaṅgā, paccayapariggahaṭṭhena bojjhaṅgā, paccayaparivāraṭṭhena bojjhaṅgā, paccayaparipūraṇaṭṭhena bojjhaṅgā, paccayaparipākaṭṭhena bojjhaṅgā, paccayapaṭisambhidaṭṭhena bojjhaṅgā, paccayapaṭisambhidāpāpanaṭṭhena bojjhaṅgā, paccayapaṭisambhidāya vasībhāvaṭṭhena bojjhaṅgā, paccayapaṭisambhidāya vasībhāvappattānampi bojjhaṅgā.


pli: Visuddhaṭṭhena bojjhaṅgā, visuddhicariyaṭṭhena bojjhaṅgā, visuddhipariggahaṭṭhena bojjhaṅgā, visuddhiparivāraṭṭhena bojjhaṅgā, visuddhiparipūraṇaṭṭhena bojjhaṅgā, visuddhiparipākaṭṭhena bojjhaṅgā, visuddhipaṭisambhidaṭṭhena bojjhaṅgā, visuddhipaṭisambhidāpāpanaṭṭhena bojjhaṅgā, visuddhipaṭisambhidāya vasībhāvaṭṭhena bojjhaṅgā, visuddhipaṭisambhidāya vasībhāvappattānampi bojjhaṅgā.


pli: Anavajjaṭṭhena bojjhaṅgā, anavajjacariyaṭṭhena bojjhaṅgā, anavajjapariggahaṭṭhena bojjhaṅgā, anavajjaparivāraṭṭhena bojjhaṅgā, anavajjaparipūraṇaṭṭhena bojjhaṅgā, anavajjaparipākaṭṭhena bojjhaṅgā, anavajjapaṭisambhidaṭṭhena bojjhaṅgā, anavajjapaṭisambhidāpāpanaṭṭhena bojjhaṅgā, anavajjapaṭisambhidāya vasībhāvaṭṭhena bojjhaṅgā, anavajjapaṭisambhidāya vasībhāvappattānampi bojjhaṅgā.


pli: Nekkhammaṭṭhena bojjhaṅgā, nekkhammacariyaṭṭhena bojjhaṅgā, nekkhammapariggahaṭṭhena bojjhaṅgā, nekkhammaparivāraṭṭhena bojjhaṅgā, nekkhammaparipūraṇaṭṭhena bojjhaṅgā, nekkhammaparipākaṭṭhena bojjhaṅgā, nekkhammapaṭisambhidaṭṭhena bojjhaṅgā, nekkhammapaṭisambhidāpāpanaṭṭhena bojjhaṅgā, nekkhammapaṭisambhidāya vasībhāvaṭṭhena bojjhaṅgā, nekkhammapaṭisambhidāya vasībhāvappattānampi bojjhaṅgā.


pli: Vimuttaṭṭhena bojjhaṅgā, vimutticariyaṭṭhena bojjhaṅgā, vimuttipariggahaṭṭhena bojjhaṅgā, vimuttiparivāraṭṭhena bojjhaṅgā, vimuttiparipūraṇaṭṭhena bojjhaṅgā, vimuttiparipākaṭṭhena bojjhaṅgā, vimuttipaṭisambhidaṭṭhena bojjhaṅgā, vimuttipaṭisambhidāpāpanaṭṭhena bojjhaṅgā, vimuttipaṭisambhidāya vasībhāvaṭṭhena bojjhaṅgā, vimuttipaṭisambhidāya vasībhāvappattānampi bojjhaṅgā.


pli: Anāsavaṭṭhena bojjhaṅgā, anāsavacariyaṭṭhena bojjhaṅgā, anāsavapariggahaṭṭhena bojjhaṅgā, anāsavaparivāraṭṭhena bojjhaṅgā, anāsavaparipūraṇaṭṭhena bojjhaṅgā, anāsavaparipākaṭṭhena bojjhaṅgā, anāsavapaṭisambhidaṭṭhena bojjhaṅgā, anāsavapaṭisambhidāpāpanaṭṭhena bojjhaṅgā, anāsavapaṭisambhidāya vasībhāvaṭṭhena bojjhaṅgā, anāsavapaṭisambhidāya vasībhāvappattānampi bojjhaṅgā.


pli: Vivekaṭṭhena bojjhaṅgā, vivekacariyaṭṭhena bojjhaṅgā, vivekapariggahaṭṭhena bojjhaṅgā, vivekaparivāraṭṭhena bojjhaṅgā, vivekaparipūraṇaṭṭhena bojjhaṅgā, vivekaparipākaṭṭhena bojjhaṅgā, vivekapaṭisambhidaṭṭhena bojjhaṅgā, vivekapaṭisambhidāpāpanaṭṭhena bojjhaṅgā, vivekapaṭisambhidāya vasībhāvaṭṭhena bojjhaṅgā, vivekapaṭisambhidāya vasībhāvappattānampi bojjhaṅgā.


pli: Vosaggaṭṭhena bojjhaṅgā, vosaggacariyaṭṭhena bojjhaṅgā, vosaggapariggahaṭṭhena bojjhaṅgā, vosaggaparivāraṭṭhena bojjhaṅgā, vosaggaparipūraṇaṭṭhena bojjhaṅgā, vosaggaparipākaṭṭhena bojjhaṅgā, vosaggapaṭisambhidaṭṭhena bojjhaṅgā, vosaggapaṭisambhidāpāpanaṭṭhena bojjhaṅgā, vosaggapaṭisambhidāya vasībhāvaṭṭhena bojjhaṅgā, vosaggapaṭisambhidāya vasībhāvappattānampi bojjhaṅgā.


pli: Mūlaṭṭhaṁ bujjhantīti—bojjhaṅgā.


pli: Hetuṭṭhaṁ bujjhantīti—bojjhaṅgā.


pli: Paccayaṭṭhaṁ bujjhantīti—bojjhaṅgā.


pli: Visuddhaṭṭhaṁ bujjhantīti—bojjhaṅgā.


pli: Anavajjaṭṭhaṁ bujjhantīti—bojjhaṅgā.


pli: Nekkhammaṭṭhaṁ bujjhantīti—bojjhaṅgā.


pli: Vimuttaṭṭhaṁ bujjhantīti—bojjhaṅgā.


pli: Anāsavaṭṭhaṁ bujjhantīti—bojjhaṅgā.


pli: Vivekaṭṭhaṁ bujjhantīti—bojjhaṅgā.


pli: Vosaggaṭṭhaṁ bujjhantīti—bojjhaṅgā.


pli: Mūlacariyaṭṭhaṁ bujjhantīti—bojjhaṅgā.


pli: Hetucariyaṭṭhaṁ bujjhantīti—bojjhaṅgā.


pli: Mūlapaṭisambhidāya vasībhāvaṭṭhaṁ bujjhantīti—bojjhaṅgā …pe…


pli: vosaggapaṭisambhidāya vasībhāvaṭṭhaṁ bujjhantīti—bojjhaṅgā …pe….


pli: Pariggahaṭṭhaṁ bujjhantīti—bojjhaṅgā.


pli: Parivāraṭṭhaṁ bujjhantīti—bojjhaṅgā.


pli: Paripūraṇaṭṭhaṁ bujjhantīti—bojjhaṅgā.


pli: Ekaggaṭṭhaṁ bujjhantīti—bojjhaṅgā.


pli: Avikkhepaṭṭhaṁ bujjhantīti—bojjhaṅgā.


pli: Paggahaṭṭhaṁ bujjhantīti—bojjhaṅgā.


pli: Avisāraṭṭhaṁ bujjhantīti—bojjhaṅgā.


pli: Anāvilaṭṭhaṁ bujjhantīti—bojjhaṅgā.


pli: Aniñjanaṭṭhaṁ bujjhantīti—bojjhaṅgā.


pli: Ekattupaṭṭhānavasena cittassa ṭhitaṭṭhaṁ bujjhantīti—bojjhaṅgā.


pli: Ārammaṇaṭṭhaṁ bujjhantīti—bojjhaṅgā.


pli: Gocaraṭṭhaṁ bujjhantīti—bojjhaṅgā.


pli: Pahānaṭṭhaṁ bujjhantīti—bojjhaṅgā.


pli: Pariccāgaṭṭhaṁ bujjhantīti—bojjhaṅgā.


pli: Vuṭṭhānaṭṭhaṁ bujjhantīti—bojjhaṅgā.


pli: Vivaṭṭanaṭṭhaṁ bujjhantīti—bojjhaṅgā.


pli: Santaṭṭhaṁ bujjhantīti—bojjhaṅgā.


pli: Paṇītaṭṭhaṁ bujjhantīti—bojjhaṅgā.


pli: Vimuttaṭṭhaṁ bujjhantīti—bojjhaṅgā.


pli: Anāsavaṭṭhaṁ bujjhantīti—bojjhaṅgā.


pli: Taraṇaṭṭhaṁ bujjhantīti—bojjhaṅgā.


pli: Animittaṭṭhaṁ bujjhantīti—bojjhaṅgā.


pli: Appaṇihitaṭṭhaṁ bujjhantīti—bojjhaṅgā.


pli: Suññataṭṭhaṁ bujjhantīti—bojjhaṅgā.


pli: Ekarasaṭṭhaṁ bujjhantīti—bojjhaṅgā.


pli: Yuganaddhaṭṭhaṁ bujjhantīti—bojjhaṅgā.


pli: Niyyānaṭṭhaṁ bujjhantīti—bojjhaṅgā.


pli: Hetuṭṭhaṁ bujjhantīti—bojjhaṅgā.


pli: Dassanaṭṭhaṁ bujjhantīti—bojjhaṅgā.


pli: Ādhipateyyaṭṭhaṁ bujjhantīti—bojjhaṅgā.


pli: Līnassa cittassa paggahaṭṭhaṁ bujjhantīti—bojjhaṅgā.


pli: Uddhatassa cittassa niggahaṭṭhaṁ bujjhantīti—bojjhaṅgā.


pli: Saddhindriyassa adhimokkhaṭṭhaṁ bujjhantīti—bojjhaṅgā …pe…


pli: Saddhābalassa assaddhiye akampiyaṭṭhaṁ bujjhantīti—bojjhaṅgā …pe…


pli: paññābalassa avijjāya akampiyaṭṭhaṁ bujjhantīti—bojjhaṅgā.


pli: Satisambojjhaṅgassa upaṭṭhānaṭṭhaṁ bujjhantīti—bojjhaṅgā …pe…


pli: Sammādiṭṭhiyā dassanaṭṭhaṁ bujjhantīti—bojjhaṅgā …pe…


pli: Āvajjanaṭṭhaṁ bujjhantīti—bojjhaṅgā.


pli: Vijānanaṭṭhaṁ bujjhantīti—bojjhaṅgā.


pli: Pajānanaṭṭhaṁ bujjhantīti—bojjhaṅgā.


pli: Sañjānanaṭṭhaṁ bujjhantīti—bojjhaṅgā.


pli: Ekodaṭṭhaṁ bujjhantīti—bojjhaṅgā.


pli: Cittaṭṭhaṁ bujjhantīti—bojjhaṅgā.


pli: (…) Ekatte pakkhandanaṭṭhaṁ bujjhantīti—bojjhaṅgā.


pli: Ekatte etaṁ santanti passanaṭṭhaṁ bujjhantīti—bojjhaṅgā.


pli: Patāpanaṭṭhaṁ bujjhantīti—bojjhaṅgā.


pli: Virocanaṭṭhaṁ bujjhantīti—bojjhaṅgā.


pli: Amalaṭṭhaṁ bujjhantīti—bojjhaṅgā.


pli: Vimalaṭṭhaṁ bujjhantīti—bojjhaṅgā.


pli: Nimmalaṭṭhaṁ bujjhantīti—bojjhaṅgā.


pli: Samaṭṭhaṁ bujjhantīti—bojjhaṅgā.


pli: Samayaṭṭhaṁ bujjhantīti—bojjhaṅgā.


pli: Vivekaṭṭhaṁ bujjhantīti—bojjhaṅgā.


pli: Virāgaṭṭhaṁ bujjhantīti—bojjhaṅgā.


pli: Nirodhaṭṭhaṁ bujjhantīti—bojjhaṅgā.


pli: Vosaggaṭṭhaṁ bujjhantīti—bojjhaṅgā.


pli: Vimuttaṭṭhaṁ bujjhantīti—bojjhaṅgā.


pli: Chandaṭṭhaṁ bujjhantīti—bojjhaṅgā.


pli: Vīriyaṭṭhaṁ bujjhantīti—bojjhaṅgā …pe…


pli: cittaṭṭhaṁ bujjhantīti—bojjhaṅgā …pe…


pli: vīmaṁsaṭṭhaṁ bujjhantīti—bojjhaṅgā.


pli: Dukkhaṭṭhaṁ bujjhantīti—bojjhaṅgā.


pli: Samudayaṭṭhaṁ bujjhantīti—bojjhaṅgā.


pli: Samudayassa āyūhanaṭṭhaṁ … nidānaṭṭhaṁ … saññogaṭṭhaṁ … palibodhaṭṭhaṁ bujjhantīti—bojjhaṅgā.


pli: Nirodhassa nissaraṇaṭṭhaṁ … vivekaṭṭhaṁ … asaṅkhataṭṭhaṁ … amataṭṭhaṁ bujjhantīti—bojjhaṅgā.


pli: Maggaṭṭhaṁ bujjhantīti—bojjhaṅgā.


pli: Maggassa niyyānaṭṭhaṁ … hetuṭṭhaṁ … dassanaṭṭhaṁ … ādhipateyyaṭṭhaṁ bujjhantīti—bojjhaṅgā.


pli: Tathaṭṭhaṁ bujjhantīti—bojjhaṅgā.


pli: Anattaṭṭhaṁ bujjhantīti—bojjhaṅgā.


pli: Saccaṭṭhaṁ bujjhantīti—bojjhaṅgā.


pli: Paṭivedhaṭṭhaṁ bujjhantīti—bojjhaṅgā.


pli: Abhijānanaṭṭhaṁ bujjhantīti—bojjhaṅgā.


pli: Parijānanaṭṭhaṁ bujjhantīti—bojjhaṅgā.


pli: Dhammaṭṭhaṁ bujjhantīti—bojjhaṅgā.


pli: Dhātuṭṭhaṁ bujjhantīti—bojjhaṅgā.


pli: Ñātaṭṭhaṁ bujjhantīti—bojjhaṅgā.